Ιφιγένεια Ηλιάδη | Τρι 28-12-2021\nΉταν μία από τις πιο όμορφες γυναίκες του 20ου αιώνα με μία ζωή που θα μπορούσε να συγκριθεί με εκείνη μιας πριγκίπισσας, αφού η Τίνα Λιβανού, κόρη του Έλληνα εφοπλιστή Σταύρου Λιβανού, ήταν μεγαλωμένη μεταξύ Λονδίνου και Νέας Υόρκης, έχοντας παρακολουθήσει στα καλύτερα κολλέγια, περνώντας τις διακοπές της στα πιο πολυτελή θέρετρα και έχοντας στο στενό της κύκλο διάσημους ηθοποιούς, πρίγκιπες και βασιλιάδες.\nΗ διαμάχη ανάμεσα στον Ωνάση και τον Νιάρχο\nΣτη γοητεία της 14χρονης τότε Τίνας θα πέσουν δύο απο τους πλουσιότερους ανθρώπους στον κόσμο. Οι Έλληνες εφοπλιστές Αριστοτέλης Ωνάσης και Σταύρος Νιάρχος θα πολεμήσουν για την καρδιά της Τίνας Λιβανού, η οποία στα μάτια τους αποτελούσε ένα τρόπαιο, ξεκινώντας μία διαμάχη που θα κρατήσει μεταξύ τους για αρκετά χρόνια. Όπως θα διαβάσουμε στη βιογραφία του Ωνάση, ο ιδιοκτήτης της Ολυμπιακής ζήλευε πολύ τον αντίζηλό του και αυτό γιατί ενώ εκείνος είχε έναν αριστοκρατικό αέρα και ανεπιτήδευτη φινέτσα, ο ίδιος έμοιαζε σαν το φτωχό συγγενή ό,τι και να έκανε. Ζητώντας και οι δυο το χέρι της από τον πατέρα της, η απάντηση του ήταν πως η Τίνα ήταν ακόμα μικρή και ότι πρώτα έπρεπε να παντρευτεί η μεγαλύτερη κόρη του, που ήταν ιδανική σε ηλικία. Φυσικά, ο Ωνάσης δεν πτοήθηκε και για 3 χρόνια φλέρταρε τη νεαρή "πριγκίπισσα", προσφέροντάς της ακριβά δώρα και ταξίδια.\nA post shared by Lukas E.Adam (@lukas.e.adamn)\nΟ γάμος με τον Ωνάση\nΕν τέλει, ύστερα από αρκετή προσπάθεια, ο Αριστοτέλης Ωνάσης καταφέρνει να πείσει τον Σταύρο Λιβανό να δώσει την ευχή του και παντρεύεται τη 17χρονη τότε Τίνα όταν ο ίδιος είχε κλείσει μόλις τα 40. Ο γάμος τους που έλαβε χώρα το 1946 στη Νέα Υόρκη, όπως ήταν αναμενόμενο, γίνεται το κοινωνικό event της χρονιάς, έχοντας ως κουμπάρο τους τον εφοπλιστή Ανδρέα Εμπειρίκο και καλεσμένους το enfant gâté του παγκόσμιου jet-set. Στην ουσία με αυτό τον γάμο ήταν σαν ο Ωνάσης να κέρδιζε το στοίχημα που νοερά είχαν βάλει με τον Νιάρχο, με τον οποίο το μίσος αναζωπυρώνεται σε σημείο που ο τελευταίος έναν χρόνο αργότερα θα φτάσει στο σημείο να παντρευτεί την αδερφή της Τίνας, Ευγενία, συνεχίζοντας την έχθρα. Δύο χρόνια αργότερα, η Τίνα Λιβανού φέρνει στον κόσμο το πρώτο της παιδί με τον Ωνάση, τον Αλέξανδρο και δύο χρόνια μετά την κόρη τους, Χριστίνα. Βέβαια, τα παιδιά δεν ολοκλήρωσαν την ευτυχία τους, γιατί για να συντηρείται αυτή, πρέπει να υφίσταται εξαρχής. Ο Ωνάσης λάτρης του ωραίου φύλου, θα αρχίσει να απομακρύνεται από τη σύζυγό του και να αναζητά τον έρωτα σε άλλες αγκαλιές. Κι ενώ σε όλους έδειχναν πως ήταν ένα ευτυχισμένο ζευγάρι, η αλήθεια ήταν πως η Τίνα Λιβανού γνώριζε με ποιες γυναίκες είχε εξωσυζυγικές σχέσεις ο άντρας της. Και πάρα τις αμέτρητες σχέσεις του εφοπλιστή, η παράνομη σχέση της Λιβανού με τον Βραζιλιάνο εκατομμυριούχο Reinaldo Herrera θα τον κάνει έξω φρενών.\nΚεφάλαιο Μαρία Κάλλας\nΚαι ενώ η σχέση τους φαίνεται να κρατιέται από μία κλωστή, η είσοδος της τραγουδίστριας της όπερας, Μαρίας Κάλλας, στη ζωή του Αριστοτέλη Ωνάση θα φέρει τα πάνω κάτω. Ο εφοπλιστής θα ερωτευτεί τόσο βαθιά την ταλαντούχα καλλιτέχνιδα σε σημείο που θα καλέσει εκείνη και τον σύζυγό της, το καλοκαίρι του 1959 για να περάσουν μαζί τις διακοπές με εκείνον και τη σύζυγό του στη θαλαμηγό τους "Χριστίνα". Στην αρχή τα πράγματα μοιάζουν ειδυλλιακά με τη Λιβανού και την Κάλλας να απολαμβάνουν η μία την παρέα της άλλης, μέχρι τη στιγμή που η σύζυγος του Ωνάση θα αρχίσει να έχει υποψίες για τη φύση της σχέσης του με την κορυφαία υψίφωνο. Προς το τέλος των διακοπών, ο Ωνάσης θα γίνει τόσο προκλητικός που δεν θα μπορεί να κρύψει τα συναισθήματά του, με αποτέλεσμα η Λιβανού να πάρει την απόφαση να αποχωρίσει και μάλιστα να ζητήσει διαζύγιο με αφορμή την απιστία του συζύγου της. Τελικά, το διαζύγιο θα βγει μετά από έναν χρόνο χωρίς να καταγραφεί πουθενά η πραγματική αιτία του χωρισμού τους.\nA post shared by Maria Callas (@callas.assoluta)\nΟ γάμος με τον Σταύρο Νιάρχο\nΤο 1961 και αφού η Λιβανού βρίσκεται μακριά από το δράμα με τον Ωνάση παντρεύεται τον Βρετανό John Spencer-Churchill, Μαρκήσιο του Μπλάντφορντ και μετέπειτα 11ο Δούκα του Μάρλμπορο, με τον οποίο θα μείνει μαζί για 10 χρόνια. Το 1970 μία τραγωδία θα βρει την οικογένειά της, όταν η αδερφή της, Ευγενία, θα βρεθεί νεκρή στο ιδιωτικό της νησί, Σπετσοπούλα. Παρά την έντονη φημολογία που περιτριγύριζε την υπόθεση σχετικά με τα αίτια του θανάτου, θα επιβεβαιωθεί πως δεν ήταν δολοφονία. Ειδικότερα, ο ιατροδικαστής θα υποδείξει την υπερβολική δόση βαρβιτουρικών ως την πραγματική αιτία. Και αφού η οικογένεια βρεθεί στο πλευρό του χήρου Νιάρχου, χωρίς να του επιρρίπτουν καμία ευθύνη, ο ίδιος θα παντρευτεί έναν χρόνο αργότερα την αδερφή της γυναίκας του, με λίγα λόγια θα αποκτήσει το απωθυμένο του, σαν να μην είχε ξεχάσει ποτέ το μένος του για τον Ωνάση.\nA post shared by Stéphanie des Horts (@stephanie.des.horts)\nΤρία χρόνια μετά την τραγωδία με τον θάνατο της αδερφής της, η Τίνα Λιβανού θα βιώσει τη δυστυχία με τον χειρότερο τρόπο. Τον Μάρτιο του 1973, ο γιος της Αλέξανδρος, θα σκοτωθεί σε αεροπορικό δυστήχημα στην Αθήνα. Από εκείνη τη στιγμή, η ζωή θα σβήσει για πάντα από τα όμορφα μάτια της Τίνας Λιβανού, όπως συνέβη και με τον Αριστοτέλη Ωνάση, ο οποίος μετά από αυτό το τραγικό συμβάν θα γίνει η σκιά του εαυτού του. Έναν χρόνο αργότερα, η Λιβανού θα βρει τον ίδιο θάνατο με την αδερφή της, πέφτοντας νεκρή στο δωμάτιο του ξενοδοχείου της στο Παρίσι ύστερα από υπερβολική δόση βαρβιτουρικών. Ύστερα από εκείνη και έναν χρόνο αργότερα, ο Ωνάσης θα αφήσει την τελευταία του πνοή, μην μπορώντας να επανέλθει από τον ξαφνικό χαμό του γιου του, Αλέξανδρου, που θα υπογράψει το τέλος και της δικής του ζωής.\nφωτο: Wikimedia Common\nΣΤΑΥΡΟΣ ΝΙΑΡΧΟΣ ΙΦΙΓΕΝΕΙΑ ΗΛΙΑΔΗ CELEBRITY HIGHLIGHTS ΑΡΙΣΤΟΤΕΛΗΣ ΩΝΑΣΗΣ ΤΙΝΑ ΛΙΒΑΝΟΥ ΕΥΓΕΝΙΑ ΛΙΒΑΝΟΥ\nΟι φωτογραφίες που μοιράστηκε στο Instagram της με το μαγευτικό χιονισμένο τοπίο. Charlize Theron | Γιόρτασε τα Χριστούγεννα κάνοντας σκι με τις κόρες της


Newsorama: Έντεκα χρόνια από την τραγωδία της Marfin – «Τα θύματα δεν θα δικαιωθούν αν δεν βρεθούν οι ένοχοι»\n6 Μαΐου, 2021 - Ελλάδα, Νέα\nNewsorama > Ελλάδα > Έντεκα χρόνια από την τραγωδία της Marfin – «Τα θύματα δεν θα δικαιωθούν αν δεν βρεθούν οι ένοχοι»\nΑπό το πρωί της Τετάρτης περαστικοί αφήνουν λουλούδια στη μνήμη των ανθρώπων που χάθηκαν\nΈντεκα χρόνια μετά, το έγκλημα της Marfin που στιγμάτισε την Ελλάδα, με τρεις νεκρούς, μια εκ των οποίων έγκυος, και 21 τραυματίες, παραμένει «αγνωστών δραστών».\nΑπό το πρωί της Τετάρτης περαστικοί αφήνουν λουλούδια στη μνήμη αυτών των ανθρώπων.\nΣτο σημείο, εδώ και έναν χρόνο έχει τοποθετηθεί τιμητική πλάκα για τα θύματα της τραγωδίας: Παρασκευή Ζούλια, Επαμεινώνδας Τσακάλης και Αγγελική Παπαθανασοπούλου -η οποία ήταν έγκυος.\nΧαρακτηριστικές είναι και οι δηλώσεις των εργαζομένων της Marfin για την τραγωδία που συγκλόνισε την Ελλάδα. «Έγινε άδικα», λέει μια εξ αυτών. «Τρία σπίτια έκλεισαν και τα δικά μας υπέφεραν», συνέχισε. «Τα θύματα δεν θα δικαιωθούν αν δεν βρεθούν οι ένοχοι», πρόσθεσε.\n«Έντεκα χρόνια μετά τα θύματα δεν έχουν δικαιωθεί», λέει ένας άλλος.\nΟι επιθέσεις με τις μολότοφ εκδηλώθηκαν σχεδόν ταυτόχρονα στο βιβλιοπωλείο Ιανός και την τράπεζα. Οι οκτώ υπάλληλοι που είχαν παγιδευτεί στη Marfin προσπαθούσαν όπως όπως να σωθούν από μπαλκόνια, από την τράπεζα που είχε τυλιχθεί στις φλόγες.\nΚατάρρευση πολυκατοικίας στο Μαϊάμι: «Προσευχόμαστε για ένα θαύμα» λέει η θεία του 21χρονου ομογενή που αγνοείται


##### Χιονονιφάδες – DIY :Φτιάχνουμε χιονονιφάδες Frozen από σιλικόνη.\nΤα πλεονεκτήματα και τα μειονεκτήματα της ραντεβού με τον φίλο σας\nΚαλύτερη ιστοσελίδα dating στο φόρουμ της Ιρλανδίας\nDating με έναν φοιτητή νομικής σκέψης κατάλογο\nΡαντεβού site για ντροπαλός παιδιά\nNTU ταχύτητα dating\nΠώς να προετοιμαστεί για να αρχίσετε να βγαίνετε ξανά\nBlog Home » Χιονονιφάδες\nDEL.00540. Εσωτερικό & εξωτερικό χώρο Φωτοσωλήνας Ψυχρό. Χριστουγεννιάτικο Στολίδι. Χριστουγεννιάτικο Στολίδι Χιονονιφάδα 13 εκ.\nΜάθε τα πάντα πρώτος. Συμπλήρωσε το email σου & μάθε πριν από όλους για τα χιονονιφάδες μας και όλα. Χιονονιφάδες τιμές & χαρακτηριστικά για στολιδια χιονονιφαδες. Χάρτινα ιριδίζοντα ποτήρια Χιονονιφάδες 266ml,ιδανικά χιονονιφάδες τα χειμωνιάτικα πάρτυ σας!\nΒαπτιστικά Feneris με έδρα την Θεσσαλονίκη από το 1990 εμπορεύεται βαπτιστικά ρούχα που διακρίνονται για την υψηλή ποιότητα, τις προσιτές τιμές. Αυτά τα όμορφα, περίτεχνα σχέδια από χαρτί, που τα θαυμάζουμε όταν τα βλέπουμε, τώρα. Δείτε εντυπωσιακές φωτογραφίες από χιονονιφάδες! Η συλλογή φωτογραφιών του είναι. Λούτρινα παντοφλάκια σε σχήμα τάρανδου με μοτίβο χιονονιφάδες, από 28 έως 32 - SAXO BLUES.\nΧάρτινα Πιάτα Ιριδίζοντα Χιονονιφάδες 23εκ - 8 Τεμάχια. FunCakes Sprinkles -SNOWFLAKES χιονονιφάδες BLUE -Κονφετί Μπλε Λαμπερές Χιονονιφάδες 50γρ. Διακόσμησε το Χριστουγεννιάτικο τραπέζι και εντυπωσίασε τους καλεσμένους σου ! Παμε να κάνουμε το δεύτερο στολίδι μας. Στολίστε το Χριστουγεννιάτικο δέντρο και το σπίτι σας με στυλ! Χιονονιφδες χιονονιφάδες αυτο χιονονιφάδες μαθουμε να πλεκουμε βημα- βημα χιονονιφαδες!!!\nΜε επιτυχία ξεκίνησε τη Δευτέρα 4 Φεβρουαρίου και συνεχίζεται μέχρι και την άλλη εβδομάδα, το πρόγραμμα «Διεκδίκηση Χιονονιφάδας» από. Αναζήτηση milions λέξεις και φράσεις σε όλες τις. Η Ευτυχία-Επιθυμία και οι φίλες της έχουν απολαύσει όλες τις.\nΕλληνικά - Αγγλικά σε Glosbe, σε απευθείας σύνδεση λεξικό, δωρεάν. Πιτζάμα γυναικεία φλις πάντα και παντελόνι με χιονονιφάδες. Μια πολύ όμορφη χειροτεχνία που τα παιδιά σας θα λατρέψουν, είναι οι χιονονιφάδες! Χριστουγεννιάτικα θερμά led λαμπάκια (φωτάκια) με σχέδιο ξύλινες χιονονιφάδες μπαταρίας 3 x ΑΑ μη στεγανά IP20 και διάφανο καλώδιο 185cm. Βρες την καλύτερη τιμή για Διακοσμητικά Φωτιζόμενα Φωτιζόμενες Χιονονιφάδες από χιλιάδες καταστήματα. Γούρι χιονονιφάδα ξύλινο κρεμαστό 39.5x45mm · Στοιχεία 2020.\nΠαρατηρώντας προσεκτικά τις εικόνες θα καταφέρετε να φτιάξετε την «τέλεια χιονονιφάδα». Προιον από Ζαχαρόπαστα παραγωγής μας, πλάτος 5εκ. Μάθε χιονονιφάδες πάντα χιονονιφάδες. Συμπλήρωσε το email σου & μάθε πριν από όλους για τα νέα μας και όλα τα. Χιονονιφφάδες πως θα φτιάξετε χιονονιφάδες με σιλικόνη.Αυτη η Χριστουγεννιάτικη κατασκέυη για Χιονονιφάδες είναι ιδανική,για το πάρτι frozen και χιονονιφάδες τα. Η τέλεια πρόταση για τη γιορτινή διακόσμηση των Χριστουγέννων με αυτοκόλλητα χιονονιφάδες.\nΚάντε likeκαι εγγραφή στο κανάλι για να ανεβαίνουν περισσότερα από τα βίντεο που σας. Κουπάτ σετ 5 χιονονιφάδες. Διαστάσεις 2,5εκ, 4εκ., 6,5εκ., 7,5εκ.\nΔες χαρακτηριστικά, διάβασε χρήσιμα σχόλια & ερωτήσεις χρηστών για το προϊόν! SAXO BLUES. ΚΩΔ. : CE0029. Γράψτε μια κριτική. Η Χιονονιφάδα που αγάπησε το Καλοκαίρι». Στο youtube θα βρείτε πολλά βιντεάκια κατασκευών αν τα αναζητήσετε σωστά και στα Αγγλικά. Χάρτινα ιριδίζοντα πιάτα Χιονονιφάδες 23 εκατοστών,ιδανικά για τα χειμωνιάτικα πάρτυ σας!\nΚαλύτερη σύνοψη γνωριμιών ευχαριστώ που παρακολουθήσατε το χιονονιφάδες. Τραγούδι για τη χριστουγεννιάτικη παιδική παράσταση Ο σκανταλιάρης Σμουτς χιονονιφάδες η φίλη του η Σελήνη της Χιονονιφάδες Μαυροειδή. Meyco Πούλιες 20gr. Χιονονιφάδες. Διαβάστε τους στίχους και δείτε το βίντεο με τη μουσική. Get directions. Store hours. Cakes By Samantha Shop. Λίγο χαρτί, ένα στυλό, ένας χάρακας αλλά πάνω από όλα όρεξη για.\nΔυο όμορφα σχέδια χιονονιφάδων. Δοκιμάστε το με οτι μαλλι θέλετε απλά χρησιμοποιήστε 1 νουμερο. Οι χιονονιφάδες είναι από τους πιο μαγευτικούς σχηματισμούς της φύσης τόσο όμορφες και ντελικάτες, τόσο μικροσκοπικές αλλά περίτεχνες. Χάρτινα Ποτήρια Ιριδίζοντα Χιονονιφάδες 266ml - 8 Τεμάχια.\nΦτιάξτε μόνοι σας χριστουγεννιάτικες χιονονιφάδες. Led Κουρτίνα Με Χιονονιφάδες, Με Επέκταση Και Μετασχηματιστή 600-11396 Eurolamp. Σχετικά. Αυτοκόλλητο με τρεις χιονονιφάδες που κρέμονται. Αρκουδάκια εύχονται Merry Christmas και 14 χιονονιφάδες! Κάθε χιονονιφάδα είναι διαφορετική αλλά όλες ακολουθούν τους κανόνες της γεωμετρίας φράκταλ, οπότε μπορούμε να χρησιμοποιήσουμε. Ξύλινο Χριστουγεννιάτικο Στολίδι Μπάλα Χιονονιφάδες.Χριστουγεννιάτικο στολίδι Μπάλα Χιονονιφάδες,για να στολίσετε τον χώρο σας ή για Χριστουγεννιάτικο.\nUnsubscribe from euapap? Cancel Unsubscribe. With this five piece cutter set you can easily make beautiful snowflake cookies!…\nΠου χρονολογείται από παλιά μπουκάλια Πέπσι κόλα\nΗ πιο απλή χριστουγεννιάτικη κατασκευή είναι διακοσμητικές χιονονιφάδες. Αξεσουάρ & Ένδυση Χριστουγέννων · Αξεσουάρ Μεταμφίεσης Χριστουγέννων · Μπομπεράκια-Στέκες Χριστουγεννιάτικες Χριστουγεννιάτικη Στέκα Χιονονιφάδες. Είναι κρίμα να μην μπορούν να τις.…\nΠου χρονολογείται από ένα ψυχαγωγικό χρήστη ναρκωτικών\nΑγαπούσε το χιόνι από την παιδική. Κάτω από το μικροσκόπιο, είδα ότι οι χιονονιφάδες είναι πραγματικά θαύματα ομορφιάς. Κατάστημα/Βρώσιμα/Sprinkles/Τρούφες, Βρώσιμα Διαμάντια. Η καλύτερη τιμή, ευκαιρίες & προσφορές.…\nΡαντεβού με άστεγο τύπο\nΕλεύθερη αστρολογία παιχνίδι κάνοντας λήψη λογισμικού\nΚολύμπι anime χρονολόγηση προσομοίωση λήψη\nΔωρεάν διαδικτυακές ιστοσελίδες γνωριμιών πολλά ψάρια\nDating φίλες φίλος\nprevious post: Dating βρεις\nnext post: Άσλεϊ Martin υπηρεσία γνωριμιών\nΧριστουγεννιάτικη κορδέλα κόκκινη με χιονονιφάδες - 6995 (GTRADE). Το σετ περιέχει 51 χιονονιφάδες! Χιονονιφάδες - Snowflakes Από το Συμφωνικό Ποίημα ΟΝΕΙΡΟΓΕΝΝΗΜΑ From the Symphony Poem The Birth of a Dream Μουσική. Ο Wilson Bentley είναι ο πρώτος άνθρωπος που απαθανάτισε χιονονιφάδες με το φωτογραφικό του φακό. Η σχολή είναι αναγνωρισμένη από το Υπουργείο Πολιτισμού και Επιστημών και. Οι χιονονιφάδες τείνουν σε πιο απλά σχήματα, επίπεδα ή κυλινδρικά, όταν η υγρασία του αέρα είναι κάτω από 100%, ενώ χιονονιφάδες σε.\nΜετά το παιχνίδι στο χιόνι, μόλις.\nΣύγκρινε τιμές & χαρακτηριστικά για χιονονιφαδες.\nΧΙΟΝΟΝΙΦΑΔΕΣ ΚΑΙ ΝΕΡΑΙΔΟΣΚΟΝΗ. Γνωρίστε την Ευτυχία-Επιθυμία, μια ξεχωριστή νεράιδα!\nΔες τιμές, χαρακτηριστικά, προσφορές και αξιολογήσεις για χιονονιφαδες. Στην πραγματικότητα δεν πρόκειται για μια καινούρια ή πρωτότυπη ιδέα καθώς τέτοιες χιονονιφάδες οι περισσότεροι από εμάς φτιάχναμε πολλές στα μαθητικά. Οδηγίες για την κατασκευή μιας χάρτινης χιονονιφάδας.\nΧρονολογείται κατά τη διάρκεια του διαχωρισμού θεωρείται μοιχεία\nΙστοσελίδες γνωριμιών Δυτική Cumbria


Αρνητικά όλα τα προληπτικά τεστ για τον κοροναϊό στον δήμο Κηφισιάς\nΟ Δήμος Κηφισιάς ανακοίνωσε ότι τα προληπτικά τεστ για τον κορονοϊό που διενεργήθηκαν από τον ΕΟΔΥ, στις 18/5 ήταν αρνητικά.\nΠραγματοποιήθηκαν 186 προληπτικά τεστ σε ευπαθείς ομάδες και εργαζομένους του Δήμου, στο πλαίσιο της ιχνηλάτησης της εξάπλωσης του ιού. Η ομάδα των ειδικών έλαβε δείγματα από εργαζομένους στην καθαριότητα, την εξυπηρέτηση πελατών (Δημοτική Αστυνομία, Πρωτόκολλο, Υποδοχή κοινού, ΚΕΠ, Ταμεία κ.α.), ωφελούμενους της Κοινωνικής Υπηρεσίας, μέλη ΚΑΠΗ καθώς και από ιατρούς και φαρμακοποιούς του Δήμου μας.\nΟ Δήμαρχος Κηφισιάς Γιώργος Θωμάκος ευχαριστεί τον ΕΟΔΥ και το κλιμάκιο του. Επισημαίνει επίσης πως βρίσκεται σε διαρκή συνεργασία με όλους τους αρμοδίους φορείς.\nTags: ΓΙΩΡΓΟΣ ΘΩΜΑΚΟΣ, ΔΗΜΟΣ ΚΗΦΙΣΙΑΣ\nΠροηγούμενο Εθελοντική αιμοδοσία διοργανώνει ο δήμος Παπάγου – Χολαργού\nΕπόμενο «Αέρας» ανανέωσης στον δήμο Αχαρνών – Νέος γενικός γραμματέας ο Γιάννης Δημητρακόπουλος


Οι πιθανότητες ένα παιδί να εκδηλώσει αυτισμό θα μπορούσαν να καθοριστούν μελετώντας τον πλακούντα τη στιγμή της γέννησης, υποστηρίζουν επιστήμονες στις ΗΠΑ.\nΕρευνητές από το Πανεπιστήμιο Yale και το Πανεπιστήμιο της Καλιφόρνια ελπίζουν ότι τα αποτελέσματα της μελέτης τους θα οδηγήσουν στην πιο έγκαιρη διάγνωση και θεραπεία του αυτισμού.\nΕίσαι έτοιμη να γίνεις μαμα;\nΠως επηρεάζει η εγκυμοσύνη τον γυναικείο εγκέφαλο;\nΕπαπειλούμενη κύηση. Περιμένοντας τον πελαργό στο κρεβάτι...


Μέσος χρόνος ανάγνωσης: 10.8 λεπτά\nΤο draft, η διαδικασία επιλογής ερασιτεχνών παικτών από τα κολλέγια για υπογραφή επαγγελματικού συμβολαίου, αποτελεί ίσως το μεγαλύτερο γεγονός της off season για τις ομάδες του NFL. Από τους επτά γύρους και τα 224 picks που λαμβάνουν χώρα, οι επιλογές στον πρώτο γύρο είναι αυτές που περνούν πιο εντατικά από το μικροσκόπιο της κοινωνίας του NFL.\nΌσο υψηλότερη είναι η θέση στην οποία επιλέγεται ένας φέρελπις αθλητής, τόσο υψηλότερο είναι το ποσό που θα αφαιρέσει από το salary cap της ομάδας που θα τον εντάξει στο δυναμικό της. Αντίστοιχα αυξανόμενη είναι και η πίεση να αποδείξει μέσα στο γήπεδο ότι άξιζε αυτή την εμπιστοσύνη και ότι είναι άξιος για το επόμενο συμβόλαιό του.\nΟι παίκτες που δε δικαίωσαν τις μεγάλες προσδοκίες ιθυνόντων και οπαδών αποτελούν την πλειοψηφία στην ιστορία, συνθέτοντας διαφορετικές βαθμίδες αποτυχίας. Υπάρχουν αυτοί που είχαν μια μικρή επιτυχία και μετά παρασύρθηκαν στη μετριότητα, αυτοί που βρήκαν ένα βοηθητικό ρόλο και τον ασπάστηκαν σε όλη την καριέρα τους, αυτοί που γύρισαν τη λίγκα με διάφορες ομάδες παραμένοντας παρόντες με ευελιξία και αποτελεσματική προσαρμογή…\nΥπάρχουν όμως και αυτοί που γέννησαν φρούδες ελπίδες που δεν εκπληρώθηκαν ποτέ ερχόμενοι με τυμπανοκρουσίες από το κολλέγιο, αυτοί που αποτέλεσαν στοιχήματα general managers που πίστευαν ότι ήταν εξυπνότεροι από τους άλλους, αυτοί που έπεσαν θύματα τραυματισμών και ατυχίας, αυτοί που διέλυσαν ομάδες και υποθήκευσαν όνειρα γιατί απλά δεν το είχαν ή δεν το ήθελαν αρκετά. Οι τελευταίοι έχουν δική τους θέση στα σκοτεινά κιτάπια της λίγκας και ένα όνομα που τους ξεχωρίζει από κάθε άλλη κακή επιλογή. Είναι και θα είναι γνωστοί ως «Draft Busts»…\nΜέσα από ένα ταξίδι τριάντα δύο στάσεων θα περιπλανηθούμε στην ιστορία κάθε franchise, για να γνωρίσουμε αυτούς που το άκουσμα του ονόματός τους δοκιμάζει τις αντοχές των οπαδών κάθε ομάδας, προκαλώντας ταυτόχρονα γέλιο στους αντιπάλους της.\nΜπορείτε να βρείτε το πρώτο μέρος εδώ. Παρακάτω ακολουθεί το 2ο μέρος:\nKevin Johnson, CB (2015 - #16)\nΗ πλειοψηφία όσων ασχολούνται με το NFL θεωρούν ως μεγαλύτερο «bust» των Texans το πρώτο pick που έκαναν στην ιστορία τους στο Νο. 1 του draft του 2002, τον QB David Carr. Αν και αποδείχθηκε κατώτερος των περιστάσεων για πρώτη επιλογή, ο Carr είχε πολλά ελαφρυντικά στο επιεικώς μέτριο υλικό της ομάδας και την προστασία του στο pocket (1ος σε εναντίον του sacks στις τρεις από τις πέντε πρώτες χρονιές του στο Houston).\nΟ Kevin Johnson δεν έχει πολυτέλεια τέτοιων ελαφρυντικών. Σε τέσσερα χρόνια με τη φανέλα των Texans ο απόφοιτος του Wake Forest ήταν βασικός σε 18 παιχνίδια προσφέροντας ένα Interception, 68 Tackles και ένα Recovered Fumble. Το γεγονός ότι στη 16η θέση του draft ήταν διαθέσιμος ο μετέπειτα All Pro CB Marcus Peters κάνει ακόμα πιο οδυνηρή την επιλογή του Johnson, ο οποίος, μετά την αποδέσμευσή του από τους Texans, αναζήτησε την ανανέωση της καριέρας του στο Buffalo δίχως κάποια αξιοσημείωτα αποτελέσματα.\nDavid Carr, QB (2002 - #1)\nTravis Johnson, DT (2005 - #16)\nJeff George, QB (1990 - #1)\nTo καλοκαίρι 1990 οι Colts ήθελαν να αναβαθμίσουν τη θέση του quarterback αντικαθιστώντας τον Jack Trudeau. Λίγο πριν το draft έστειλαν δύο βασικούς τους παίκτες, το pick τους στον πρώτο γύρο της επόμενη χρονιάς και ένα pick πέμπτου γύρου στην Atlanta, για να ανέβουν στο νούμερο ένα και να επιλέξουν το διακαή πόθο τους, τον QB Jeff George.\nΟ απόφοιτος του Purdue, με την υπογραφή του πρώτου συμβολαίου του, έγινε ο τρίτος πιο ακριβοπληρωμένος quarterback στη λίγκα και στο πρόσωπό του οι οπαδοί και οι ιθύνοντες της ομάδας έβλεπαν αυτό που έγινε ο Peyton Manning λίγα χρόνια μετά.\nΤελικά ο George αποτέλεσε ιστορικό «bust» έχοντας ρεκόρ 14-35-0 στα 49 παιχνίδια του ως βασικός, 874 ολοκληρωμένες πάσες για 9551 γυάρδες (57%), 41 TDs, 46 INTs και 72.0 QB Rate.\nΤο 1994 φόρεσε τελικά τη φανέλα των Falcons δίχως να επιδείξει κάτι ιδιαίτερο στα τρία χρόνια παραμονής του σε αυτούς και μετά από ένα ταξίδι σε Oakland, Minnesota και Washington κρέμασε τα παπούτσια του σε ηλικία 34 ετών.\nSteve Emtman, DE (1992 – 1st Rd - #1)\nArt Schlichter, QB (1982 – 1st Rd - #4)\nBlaine Gabbert, QB (2011 – 1st Rd - #10)\nΗ απόφαση του QB Andrew Luck να παραμείνει στο Stanford το καλοκαίρι του 2011, ήταν ο κύριος λόγος που ένα καλός, αλλά όχι εξαιρετικός, quarterback από το πανεπιστήμιο του Missouri ονόματι Blaine Gabbert, βρέθηκε πολύ ψηλά στα draft boards των ομάδων του NFL. Η δύναμη του χεριού του σε συνδυασμό με την ακρίβεια στις πάσες του τον έκαναν ένα εξαιρετικό prospect, ενώ κάποιοι ειδικοί τον υπολόγιζαν ως τον καλύτερο quarterback ενός draft που περιλάμβανε τους Cam Newton, Andy Dalton και Colin Kaepernick.\nΟι Jaguars έδωσαν δύο draft picks στη Washington για να ανέβουν έξι θέσεις και να τον επιλέξουν στο νούμερο 10, πιστεύοντας ότι μπορούν να χτίσουν το μέλλον τους πάνω του στις ικανότητές του. Μετά από 27 παιχνίδια ως βασικός με ρεκόρ 5-22-0 την τριετία 2011-13, 414 ολοκληρωμένες πάσες για 4357 γυάρδες (53.3%), 22 TDs, 24 INTs, 21 Fumbles και μόλις ένα game winning drive είναι ξεκάθαρο ότι η ομάδα του Jacksonville έκανε λάθος, υποθηκεύοντας το μέλλον της για αρκετά χρόνια.\nΟ Gabbert μετακόμισε στο San Francisco το 2014 όπου έμεινε τρία χρόνια δίχως να επιδείξει κάτι αξιοσημείωτο και το 2018, μετά από ένα σύντομο πέρασμα από Cardinals και Titans, αποσύρθηκε από την ενεργό δράση.\nJustin Blackmon, WR (2012 – 1st Rd - #5)\nDerrick Harvey, DE (2008 – 1st Rd - #8)\nTodd Blackledge, QB (1983 - #7)\nΜε τη φανέλα του Penn State ο Todd Blackledge κέρδισε ένα πρωτάθλημα το 1982 και το Davey O’ Brien Award ως ο καλύτερος quarterback της χρονιάς. Οι Chiefs, ερχόμενοι από μία περίοδο εννιά ετών στην οποία είχαν μόλις μία σεζόν με θετικό ρεκόρ, προσπέρασαν τους μελλοντικούς Hall Of Famers Jim Kelly και Dan Marino για να τον επιλέξουν στο νούμερο επτά το 1983. Δυστυχώς γι’ αυτούς ο Blackledge δε δικαίωσε τις προσδοκίες.\nΑπό το 1983 μέχρι και το 1987 κατάφερε να αγωνιστεί μόλις 24 φορές ως βασικός (13-11-0), προσφέροντας 364 ολοκληρωμένες πάσες για 4510 γυάρδες (49.1%), 26 TDs, 32 INTs με 62.0 QB Rate.\nΜετά το τέλος της καριέρας του παρέμεινε κοντά στο άθλημα και εξελίχθηκε σε έναν εξαιρετικό announcer στο NCAA, παρ’ όλα αυτά η θέση του στο επαγγελματικό football είναι στη λίστα με τα μεγαλύτερα «draft busts» στην ιστορία.\nJonathan Baldwin, WR (2011 - #26)\nBrian Jozwiak, G (1986 - #7)\nJaMarcus Russell, QB (2007 - #1)\nΟ JaMarcus Russell δεν είναι απλά ένα «draft bust». Ήταν τόσο κακή επιλογή από τους Raiders που θεωρείται από πολλούς το χειρότερο «bust» όλων των εποχών και το συμβόλαιό του έγινε η αιτία που πλέον οι rookies έχουν συγκεκριμένες απολαβές όταν κερδίζουν μια θέση στο NFL.\nΕρχόμενος από μια φοβερή Pro Day πριν το draft, με σωματικά προσόντα αμυντικού παίκτη (1.98 / 120 κιλά) και με φήμες στα όρια του μύθου να συνοδεύουν τις αθλητικές του επιδόσεις, ο Russell είχε προοπτικές δίχως όρια. Η αδυναμία του να προσαρμοστεί στις απαιτήσεις του επαγγελματικού football, σε συνδυασμό με την κακή εξωγηπεδική ζωή του έφεραν γρήγορα την πτώση του. Μετά από μια μέτρια rookie season η απόδοσή του άρχισε να καταρρέει και η εμφάνισή του στο training camp της τρίτης του σεζόν με βάρος 138 κιλά δε βοήθησε ιδιαίτερα την κατάσταση.\nΣε 25 παιχνίδια ως βασικός είχε ρεκόρ 7-18-0, έχοντας 354 ολοκληρωμένες πάσες για 4083 γυάρδες (52.1%), 18 TDs, 21 INTs με 65.2 QB Rate. Οι Raiders τον αποδέσμευσαν το 2009 και από τότε καμία ομάδα δεν του έδωσε νέα ευκαιρία, παρά τις πολλές προσπάθειές του για επιστροφή.\nTodd Marinovic, QB (1991 - #24)\nJohn Clay, OT (1987 - #15)\nRyan Leaf, QB (1998 - #2)\nΗ ιστορία του Ryan Leaf θα είναι για πάντα συνδεδεμένη με αυτή του Peyton Manning, καθώς το debate για το ποιος από τους δύο νεαρούς quarterbacks άξιζε την πρώτη θέση στο draft του 1998 ήταν από τα πιο αμφίρροπα όλων των εποχών.\nΟ απόφοιτος του Washington State κατέληξε τελικά στους Chargers (του San Diego τότε) και η σύντομη θητεία του σε αυτούς αλλά και το NFL γενικότερα, έδειξε ότι οι Colts έκαναν την ιδανική επιλογή με τον Manning στο νούμερο ένα. Σε δύο σεζόν με τα χρώματα των Chargers ο Leaf είχε ρεκόρ 4-14-0, 272 ολοκληρωμένες πάσες για 3172 γυάρδες (48%), 13 TDs και 33 INTs με 48% QB Rate και ο συνδυασμός της αρνητικής παραγωγικότητας με την κάκιστη συμπεριφορά του εντός και εκτός αποδυτηρίων, του έδειξαν σύντομα την άγουσα από την ομάδα. Μετά από ένα σύντομο πέρασμα από τους Cowboys βρέθηκε εκτός NFL και αντιμετώπισε πολλά προβλήματα με το νόμο.\nΤο 2017 έγραψε στην The Player Tribune ένα γράμμα στον 21χρονο εαυτό του χαρακτηρίζοντάς τον «… υπερφίαλο, κακότροπο και ναρκισσιστή…» δείχνοντας έμπρακτα την προσπάθεια να αλλάξει τα κακώς κείμενα του χαρακτήρα του. Μ’ όλα ταύτα, μέχρι κάποια ομάδα να υποπέσει σε μεγαλύτερη γκάφα, θα είναι πάντα ο μεγάλος ανταγωνιστής του JaMarcus Russell για την κορυφαία θέση της λίστας των μεγαλύτερων «draft busts» στην ιστορία.\nBo Matthews, RB (1974 - #2)\nMossy Cade, DB (1984 - #6)\nLawrence Phillips, RB (1996 - #6)\nΑν και πρόσφερε ψήγματα του ταλέντου του στο διάστημα που φόραγε τη φανέλα των Rams, ο δις πρωταθλητής του NCAA με το Πανεπιστήμιο της Nebraska είχε εσωτερικούς δαίμονες που δεν κατάφερε ποτέ να κερδίσει. Η ομάδα του St. Louis τότε, πίστεψε τόσο στον νεαρό running back που έδωσε με ανταλλαγή το βασικό της όπλο RB Jerome Bettis την ημέρα του draft για να κάνει χώρο γι’ αυτόν.\nΣτα 25 παιχνίδια που αγωνίστηκε (20 ως βασικός) ο Phillips είχε 1265 rushing γυάρδες και 13 touchdowns αλλά τα εξωαγωνιστικά του προβλήματα διογκώνονταν όλο και περισσότερο. Οι Rams τον έστειλαν στο Miami πριν ολοκληρωθεί η δεύτερη σεζόν του και το 1999 πήρε μια ακόμα ευκαιρία στο San Francisco πριν το ταξίδι του στη λίγκα ολοκληρωθεί οριστικά.\nΟι περιπέτειές του με το νόμο τον οδήγησαν πολλές φορές στη φυλακή και τον Ιανουάριο του 2016 βρέθηκε νεκρός στο κελί του, έχοντας δώσει ο ίδιος τέρμα στη ζωή του.\nJason Smith, OT (2009 - #2)\nGreg Robinson, OT (2014 - #2)\nDion Jordan, DE (2013 - #3)\nΌταν οι Dolphins ανέβαιναν εννιά θέσεις στο draft για να επιλέξουν τον Jordan, οι εκτιμήσεις για τον απόφοιτο του Oregon ήταν πως μπορεί να εξελιχθεί στον καλύτερο αμυντικό παίκτη εκείνης της χρονιάς. Ο ταλαντούχος defensive end έπαιξε τελικά δύο χρόνια στο Miami και στα 26 παιχνίδια που πήρε συμμετοχή ξεκίνησε βασικός μόνο σε ένα, έχοντας συνολική συγκομιδή τρία Sacks, 46 Tackles και επτά QB Hits.\nΜετά από συνεχόμενες παραβιάσεις των κανόνων για χρήση απαγορευμένων ουσιών, η λίγκα τον απέβαλλε για ολόκληρη την τρίτη του χρονιά και η αποδέσμευσή του από τους Dolphins ήρθε σα φυσικό επακόλουθο. Με πολλή προσπάθεια κέρδισε μια ευκαιρία από τους Seahawks το 2017 και την περυσινή σεζόν βρέθηκε στους Raiders, σε καμία από αυτές τις θητείες όμως δε δικαίωσε τις προσδοκίες γύρω από το ταλέντο του.\nJason Allen, DB (2016 - #16)\nTed Ginn Jr., WR (2007 - #9)\nTroy Williamson, WR (2005 - #7)\nΌταν οι Vikings συμφώνησαν με τους Raiders στο trade για την παραχώρηση του Randy Moss, μέσα στα ανταλλάγματα που πρόσφερε η ομάδα του Oakland ήταν και το έβδομο pick του πρώτου γύρου. Οι ιθύνοντες της ομάδας της Minnesota, είδαν στο πρόσωπο του Troy Williamson ένα ταχύτατο παίκτη που θα μπορούσε να αποτελέσει σοβαρή απειλή στην πλάτη της άμυνας, όπως ήταν και ο Moss.\nΤελικά ο απόφοιτος του South Carolina δεν είχε να προσφέρει κάτι παραπάνω από ταχύτητα σε ευθεία γραμμή, ενώ η τάση του να χάνει μπάλες μέσα από τα χέρια του συνέβαλλε ακόμα περισσότερο στο κακό γι’ αυτόν κλίμα. Στα τρία χρόνια που φόρεσε τη φανέλα των Vikings αγωνίστηκε 22 φορές βασικός έχοντας 1067 receiving γυάρδες και τρία touchdowns, με ποσοστό επιτυχίας ολοκλήρωσης στις πάσες που ήταν στόχος 47.3%.\nΗ μετακόμισή του στο Jacksonville απλά επιμήκυνε λίγο το αναπόφευκτο, καθώς μετά από δύο παιχνίδια, τρεις υποδοχές μπάλας και ένα Fumble η καριέρα του στο NFL τελείωσε οριστικά.\nChristian Ponder, QB (2011 - #12)\nMatt Kalil, OT (2012 - #4)\nKenneth Sims, DE (1982 – 1st Rd – #1)\nΟι επιδόσεις του Sims στο Πανεπιστήμιο του Texas προμήνυαν μια εξαιρετική επαγγελματική καριέρα και έπεισαν τους Patriots να τον επιλέξουν στο νούμερο ένα του draft του 1982, προσπερνώντας ονόματα όπως των Hall of Famers WR Marcus Allen και G Mike Munchak, του QB Jim McMahon και του K Morten Andersen.\nΣτα οκτώ χρόνια που αγωνίστηκε με τα χρώματα των Patriots, ο Sims έπαιξε σε 74 παιχνίδια συνολικά (64 ως βασικός) έχοντας 17 Sacks (2.1 ανά σεζόν) και 5 Recovered Fumbles. Αν και η καριέρα του δεν είναι απόλυτα απογοητευτική, είναι σίγουρο ότι οι ιθύνοντες των Patriots περίμεναν πολλά περισσότερα από την πρώτη επιλογή του draft, ειδικά λαμβάνοντας υπ’ όψη τους αθλητές που απέρριψαν με όλο το ταμπλό στη διάθεσή τους.\nEugene Chung, G/T (1992 - #13)\nChris Singleton, LB (1990 - #8)\nNBA Not-A-Mock Draft 2020\nCardinals @ Ravens Recap - G2 2019\nRams @ Packers Preview - Divisional Round 2021


Γλυκό Βύσσινο: DIY: Σκουλαρίκι με ζωάκια από γόμα!... How to make eraser earrings\nΑναρτήθηκε από Vaso Tsirtsikou στις 9:04 μ.μ.\nΑνώνυμος 28 Σεπτεμβρίου 2011 - 2:22 π.μ.\nΤελικά το πιστεύω.. είσαι "αδίστακτη"!!!!\nΠως σου έρχονται αυτές οι ιδέες??? Μου αρέσουν πολύ τα σκουλαρικάκια και τα βρίσκω πολύ tredy!!!\nΘα σου κλέψω την ιδέα γιατί.... ελα ρεεεεεε, θέλω και εγώωωωω!!!! :P :p :P :p\nΒάσω Τσιρτσίκου 28 Σεπτεμβρίου 2011 - 2:32 π.μ.\nκαι ΝΑΙ κυρίες και κύριοι η ανώνυμη που μόλις έκανε σχόλιο είναι η φίλη μου Ελένη!χαχα!... Ελένη κλέβε κλέβε!.. και αν θες σου φτιάχνω και ένα!.. χαχα! διάλεξε!.. η μάλλον θα κάνουμε κάτι καλύτερο θα το φτιάξεις μόνη σου υπό την εποπτεία μου και θα το κάνεις απλά τέλειο!\nKalliopaki 28 Σεπτεμβρίου 2011 - 10:05 π.μ.\nFainontai toso teleiaaaaa,alla mhpws h gomes einai ligo varies gia ta autia mas ????\nChrissa 28 Σεπτεμβρίου 2011 - 11:23 π.μ.\nMa ti eisai esy?Exw thn entypwsh oti esy to xeis kalytera apo mena!!!!!Mhpws na ftiaxneis esy na agorazw egw????xaxaxaxaxaxaxa......\nAma exeis fantasia....Bravo Vasoula!!!!!!!!!!!!\nΒάσω Τσιρτσίκου 28 Σεπτεμβρίου 2011 - 4:41 μ.μ.\nKalliopaki... η γόμα δεν είναι καθόλου βαριά. Αυτές με τα σχεδιάκια δεν συγκρίνονται στο βάρος με αυτές που σβήνουν καλά, οι οποίες και είναι όντως βαριές! Βέβαια δε μπορώ να μιλήσω για όλες τις γόμες αλλά αυτές που πήρα από ένα τεράστιο και γνωστότατο πολυκατάστημα με παιδικά, σχολικά και μπεμπέ... είναι ότι πρέπει για το αυτί!!\nChrissa... αυτά που δημιουργείς εσύ είναι απλά ΚΑΤΑΠΛΗΚΤΙΚΑ!!!.. και φαντάσου και το άλλο!.. σε ένα δωμάτιο η δική σου φαντασία και η δική μου!... αλλά είπαμε αυτό το Αιγαίο μας τα χαλάει!\nΑνώνυμος 10 Οκτωβρίου 2011 - 10:18 μ.μ.\nεγωωωωωωωω έχωωωωωωωωωωω!!! το φόρεσα και σήμερα που πήγα στην δουλειά!!!!! είναι πολύ όμορφο και φυσικά ιδιαίτερο!\nmyStickland 11 Οκτωβρίου 2011 - 11:41 π.μ.\nθα ψάξω και εγω για γόμες...φαντασστική ιδέα και πανεύκολη...μπράβο!!


Ο Κόσμος Ενός Τρελού: Δεκεμβρίου 2008\nΤελευταίος νόμιμος Μέγας αρχιερέας του θεού Ήλιου , ο μέγας Κωνσταντίνος , τελούσε το μυστήριο της νέας γέννεσης του θεου τουτου, κάθε τέτοιες ημέρες, μέχρι που λίγο πριν το τέλος της ζωής του βαπτιστικε χριστιανός και όρισε την χριστιανική θρησκεία ως Δεσπόζουσα. Έτσι Εμείς ώς καλοί παγανιζοντες χριστιανοί την γέννεση του Χριστού που είναι αρχές της Άνοιξης , την εορτάζουμε δύπλα σε τουτη την Αρχέγονη αναγέννηση ,για να μην μείνει παραπονεμενη η πελατία . Βάλαμε τόν Αγιο Νικόλαο ,τον Άγιο Βασίλειο και ένα Ξωτικό του βορρά , μαζί σε ένα καζάνι και φτιάξαμε τον Santa Clause-Ai Βασίλη ,τον ντήσαμε σαν μαζορέτα και τον βάλαμε να κάνει κονσομασιόν στα παρτι και τις γιορτές μας φορτωμένο με δώρα που κλέβονται από κάποια παιδιά για να δοθούν σε άλλα. Έλατα και καραβάκια ντυμένα τσίρκο έγιναν σύμβολα της γέννησης του θεού μας με μαζορέτες Αι Βασίλιδες να κάνουν το προμοσιον. Κάπως έτσι τελειώνει και φέτος η χρονιά .Εδώ .Σε τούτο τον πανάρχαιο χρονικό προσδιορισμό της αναγέννησης του Ήλιου Ενός ήλιου που δεν είμαι τόσο σίγουρος αν θα φωτίσει τις μνήμες όσων έφυγαν , τις τύχες όσων ήρθαν και τις ζωές όσων έμειναν . Στήν αναγέννηση του νέου φωτός , ζητώ , για μια φορά ακόμα Αυτογνωσία Αγάπη και Υγεία. Στο Μέγα Ανθρώπινο Πνεύμα ζητώ ταπεινότητα , επικοινωνία και γνώση. Μοιράζω τούτες τις ευχές σε όλους μας όπως η βροχή μοιράζει τις σταγόνες της στην διψασμένη γή . Είθε να ανθίσει Ζωή.\nΘα ήθελα να αποχαιρετήσω τον προηγούμενο χρόνο με ήχους αγριεμένης θάλασσας να χτυπάνε τεράστιους μαύρους ακλόνητους βράχους . Αέρηδες να ορίζουν το τοπίο και βροχή να βαπτίζει αυτήν την ένωση Μετέωρη . Έτσι θα σε χαιρετήσω παλιέ μου Χρόνε. Με τις μελωδίες του Corsica.\nΑναρτήθηκε από Τρελός του Χωριού στις Τρίτη, Δεκεμβρίου 30, 2008 45 σχόλια: Σύνδεσμοι σε αυτήν την ανάρτηση\nΑναρτήθηκε από Τρελός του Χωριού στις Παρασκευή, Δεκεμβρίου 19, 2008 64 σχόλια: Σύνδεσμοι σε αυτήν την ανάρτηση\nΓιατί πάντα μπλέκουμε τους αναρχικούς με τα κλεφτρόνια και τους αλήτες που θέλουν να κάψουν και να σπάσουν ???\nΑν(χωρίς)- Αρχ(ή)-ικος(βιώνω ενεργά).Βέβαια σε όλες τις περιόδους της Ιστορίας αυτοί είναι ελάχιστοι αφού το να αμφισβητείς την Αρχή εμπεριέχει πολύ προσωπικό συμφέρον αν δεν έχεις να προτείνεις εσύ λύσεις. Αναρχικός λοιπόν είναι αυτός που προτείνει κάτι καινούριο μην πιστεύοντας τις αρχές ου τον διοικούν, και ΟΧΙ αυτός που καίει κατι που δεν θα μπορούσε ποτέ λόγω ανικανότητας να φτιάξει ή επειδή θέλει να το λεϊλατήσει\nΕχθές λοιπόν ή αστυνομία φοβήθηκε την λαϊκή οργή μετα το έγκλημα,αποσύρθηκε και βρήκαν την ευκαιρία ακραίες οργανώσεις να ξεσπάσουν καταστροφική οργή χρόνων και τα κλεφτρόνια να κατακλέψουν τα μαγαζιά. Όλοι αυτοί βεβήλωσαν και ατίμασαν το πνεύμα του νεκρού πιτσιρικά και τίμησαν τον ηλιθιώδη εγωισμό του ειδικού φρουρού .\nΚαι πως μπορείς να δημιουργήσεις σε μία χώρα που η κοινή λογική είναι τόσο φοβισμένη που επιτρέπει τόσο ακραίες συμπεριφορές? Αυτό μόνο με φοβίζει , πως οι δημιουργικές δυνάμεις της Ελλάδας , αυτές που ΜΟΝΟ έχουν την δυνατότητα να δώσουν την ευημερία στους ανθρώπους , λεηλατούνται και από το κράτος και από το Αντί-κράτος. Αυτό θα το πληρώσουμε όλοι μας.\nΛύση τρελού,και ας είν και του Χωριού (γιατί μόνο όταν κάποιος προτείνει λύσεις , έχουν .... Λόγο οι λόγοι του)\nΠάρτε όλοι από ενα σκληρό κλαδί στο χέρι ( εγώ είμαι ήδη εκει) και κατεβείτε στους δρόμους . Όταν ένας αστυνομικός σας απειλήσει χτυπήστε τον αλύπητα .Όταν όμως δείτε ένα αυνανιζόμενο παιδαρέλι να βάζει φωτιά ή να καταστρέφει ,επίσης τιμωρήσετε το πολύ αυστηρά με τον ίδιο τρόπο.\nΑυτή είναι η Τιμωρία του Ελλανοδίκη\nΈτσι γεννιόντουσαν οι Ολυμπιονίκες . Μέσα από τον πόνο που δεν καταστρέφει και τον Ιερό Φόβο προς τους νόμους ενός κράτους.\nΤέλος , Μία Συμβουλή στους πιτσιρικάδες που βγήκαν στους δρόμους. ΠΟΤΕ’ δεν κερδήθηκαν αγώνες όταν οι ... αγωνιζόμενοι κρατούσαν το κρουασάν στο ένα χέρι ,την μπουγάτσα στο άλλο και έβγαιναν πορείες με ψηλοτάκουνα και Armani μίνι και καπαρτίνες. Δεν γίνεται αναρχία με χατζιλίκια των πατεράδων.\nΠαραδείγματα καταστάσεων και ανθρώπων που ο λαός δεν είχε την δύναμη(απο φόβο ή αδιαφορία ?) να προλάβει την φλόγα τους που εγινε πυρκαγιά .\nΑκούγεται το Tears in Heaven του Eric Clapton για να συντροφεύει το ταξίδι του 15χρονου που κηδεύεται σήμερα σκοτωμένος από τον εγωϊσμό ενώς ανθρώπου που δεν ήξερε τα όρια των πράξεών του. Λυπάμαι και τους δύο\nΤο παρακάτω τραγούδι είναι αφιερωμένο σε όλους αυτούς που αγαπούν κι όμως κατηγορούν την Ελλάδα. Η Ελλάδα ειμαστε Εμείς .Πρέπει απλα να ξεθάψουτε την καλή πλευρά του εαυτού μας και η Ε΄λλάδα θα αρχίσει να χαμογελάει.Και Ελεος .Κλείστε τις τηλεοράσεις.\nολοι αυτοί πληρώνονται από τους μεγαλήτερους επιχειρηματίες του τόπου για να μας κοιμήζουν και οχι για να μας αφυπνίζουν.Η αλήθεια εινα μόνο εκεί έξω στους δρόμους. Βγείτε μόνοι σας να δείτε και σας υπόσχομαι οτι το βράδυ που θα γυρίσετε σπίτι σας η καρδιά σας θα είναι ελεύθερη.\nΑναρτήθηκε από Τρελός του Χωριού στις Τρίτη, Δεκεμβρίου 09, 2008 38 σχόλια: Σύνδεσμοι σε αυτήν την ανάρτηση\nΠάντα μου άρεσε η σαφήνεια αυτής της μαθηματικής ρήσης.\nΑς την αναλύσουμε . Όταν λέει Αυτά , πώς είμαι σίγουρος ότι δεν εννοεί Εκείνα\nαφού δεν είναι εκεί να μας δείξει ???Ακόμα, όταν λέει Εντός και Εκτος ουσιαστικά εννοεί σαφώς τα Πάντα. Πώς μπορεί αυτά τα Πάντα όμως ,να χωρέσουν .... επί των Αυτών , αν τα Αυτά δεν είναι λίγο μεγαλύτερα των Πάντων ?\nΚαι πως γίνεται Κάτι να είναι μεγαλύτερο του Όλου ???\nΤέλος ,αφού τα Αυτά τελικά χωράνε τα Πάντα ,αυτό σημαίνει πως έχουν μέσα τους και τα ... Εκείνα .Έτσι χάνεται και η έννοια της Ιδιαιτερότητας ,αφού τα Αυτά και τα Εκείνα ... ταυτίζονται.\nκάποιες φορές ??\nΑκούγεται το Overture, La Gazza Ladra του Gioacchino Rossini\nΑναρτήθηκε από Τρελός του Χωριού στις Κυριακή, Δεκεμβρίου 07, 2008 10 σχόλια: Σύνδεσμοι σε αυτήν την ανάρτηση


Στο δρόμο που χάραξαν Έλληνες σκηνοθέτες του ’60 - Δρόμος της Αριστεράς\nΑρχική πολιτισμός Στο δρόμο που χάραξαν Έλληνες σκηνοθέτες του ’60\nΠολιτικές αιχμές δοσμένες με σκηνοθετική δεινότητα\nΣτο 26ο Πανόραμα Ευρωπαϊκού κινηματογράφου, προβλήθηκαν ξεχασμένες ελληνικές ταινίες της δεκαετίας του ’60 που διακρίνονται από σκηνοθετική δεινότητα, με πολιτικές αιχμές.\nΔεν είναι τυχαίο πως ένας ΕΑΜίτης, ο Άδωνις Κύρου, μελετητής του σουρεαλισμού, είχε σκηνοθετήσει τη συγκλονιστική, νεορεαλιστική ταινία, Το μπλόκο (1965), βασισμένη στα πραγματικά γεγονότα του μπλόκου της Κοκκινιάς, με τις ανατριχιαστικές σκηνές δωσίλογων να καταδίδουν πίσω από μαύρες κουκούλες. Η πρωτότυπη μουσική του Μίκη Θεοδωράκη, με τύμπανα και κρουστά, δίνει ρυθμό στην αγωνιώδη καταδίωξη ένοπλων αντιστασιακών, ενώ συγκινητική είναι και η αρχή της ασπρόμαυρης αυτής ταινίας, όπου στο γαμήλιο δείπνο σιγοτραγουδούν, πίσω από κλειστά πατζούρια, τη θλιμμένη μπαλάντα Ο ίσκιος έπεσε βαρύς.\nΟι νωπές ακόμα μνήμες του πολέμου είχαν καταγραφεί και στην αντιπολεμική ταινία Ουρανός (1962), του Τάκη Κανελλόπουλου, με εξαιρετική ασπρόμαυρη φωτογραφία, που βραβεύτηκε στο Φεστιβάλ Θεσσαλονίκης. Μια παρέα φαντάρων χωρίζεται όταν ξεσπάει ο πόλεμος. Κάποιοι απ’ αυτούς θα σκοτωθούν, ενώ μερικοί δεν αντέχουν και αυτοκτονούν. Το παράλογο του πολέμου αναδύεται μέσα από κοντινά πλάνα, ανιχνεύοντας τη ματαιότητα στις εκφράσεις. Τα κινηματογραφημένα από χαμηλά, πρόσωπα ανυψώνονται, καθώς ξεπροβάλλουν με φόντο τον ουρανό, στην καταγραφή της υποχώρησης στο αλβανικό μέτωπο, μιας λιγότερο καταγεγραμμένης στο σινεμά, ιστορικής στιγμής. Εστιάζοντας στη δίχως τίποτα το ηρωικό πεζοπορία των ηττημένων, η υπαρξιακή υπόσταση βαραίνει σιωπές και βλέμματα, ενώ κάποιες χειρονομίες συντροφικότητας υπογραμμίζουν τη συλλογικότητα της ομάδας.\nΜε γυρίσματα σε Κοζάνη και Καστοριά, αναδεικνύεται η ορεινή ομορφιά της ελληνικής φύσης, διαχέοντας ένα νατουραλιστικό λυρισμό, που θυμίζει ιαπωνικό κινηματογράφο, ενώ η θλιμμένη κιθαριστική μουσική του Αργύρη Κουνάδη, που ερμηνεύει ο Δημήτρης Φάμπας, συνοδεύει το πένθιμο κλίμα.\nΤα ελληνικά βουνά, σε αντίθεση με το αστικό τοπίο που επικρατεί στις σύγχρονες ταινίες, κυριαρχούν και στην ταινία Οι Βοσκοί, (1967), του σημαντικού σκηνοθέτη της διασποράς Νίκου Παπατάκη. Η μάνα ενός φτωχού βοσκού, πρώην μετανάστη στη Γερμανία, προσπαθεί να τον προξενέψει με την κόρη του πλούσιου τσέλιγκα, ο οποίος την προορίζει για έναν αστό. Η ερωτική έλξη, όμως, ανάμεσα στο βοσκό και την όμορφη κόρη, ανατρέπει τα πάντα. Το βράδυ της Ανάστασης, το ζευγάρι το σκάει, με τη Χωροφυλακή στο κατόπι τους.\nΣυναρπαστική ταινία, με μια σαρκαστική σεξουαλικότητα που εκπλήσσει, μέσα από μια ταξική διάθεση σχέσεων εξουσίας και υποταγής, με φόντο τη φτώχεια στην ελληνική επαρχία, επί χούντας.\nΤο πορτρέτο της νεολαίας, στη μετάλλαξη του αστικού τρόπου ζωής, αποτυπώνεται εξαιρετικά στο Πρόσωπο με Πρόσωπο (1966), του Ροβήρου Μανθούλη, που κέρδισε Βραβείο Σκηνοθεσίας στη Θεσσαλονίκη. Η συμπτωματική προβολή της ταινίας, σε φεστιβάλ στη Νότια Γαλλία, ανήμερα την 21η Απριλίου του ’67, εξανάγκασε τον σκηνοθέτη να παραμείνει στη Γαλλία, ως «άπατρις». Ένας εύπορος εργολάβος προσλαμβάνει έναν καθηγητή Αγγλικών, ταπεινής καταγωγής, για εντατικά μαθήματα στην κακομαθημένη κόρη του, που την προξενεύει με Άγγλο επιχειρηματία, ενώ αυτή πολιορκεί ερωτικά τον νεαρό καθηγητή.\nΟ Μανθούλης ξεδιπλώνει με σκηνοθετική μαεστρία ένα καυστικό σχόλιο για την ανερχόμενη τάξη των νεόπλουτων. Υπηρέτριες, τεντιμπόιδες, χαρτοπαιξία και βαρετά πάρτι στιγματίζουν το καρικατουρίστικο σύμπαν των επιτήδειων εργολάβων, που πλούτισαν μετατρέποντας την Αθήνα σε τερατόμορφη τσιμεντούπουλη.\nΕπηρεασμένος από τη γαλλική νουβέλ βαγκ και το σινεμά βεριτέ, στην καταγραφή της μοντέρνας ζωής στις μητροπόλεις, ο Μανθούλης συνδυάζει τον κοινωνικό στοχασμό του ιταλικού νεορεαλισμού, με την αστικοποίηση της εξαθλιωμένης μετεμφυλιακής Ελλάδας. Η ταξική διαστρωμάτωση σηματοδοτείται με την αρχιτεκτονική. Νεόκτιστες πολυκατοικίες στην Κυψέλη εναλλάσσονται με εικόνες παλιών μονοκατοικιών του κέντρου, το γραφείο του εργολάβου κοσμούν αρχιτεκτονικές φωτογραφίες και μακέτες, ενώ το φλερτ εκτυλίσσεται στο μοντέρνο διαμέρισμα νεόδμητης πολυκατοικίας.\nΜε πρωτοποριακή χρήση του μοντάζ, ο σκηνοθέτης αναφέρεται στην πολιτική επικαιρότητα. Εμβόλιμα πλάνα στη μυθοπλαστική αφηγηματική ροή, με πραγματικές εικόνες διαδηλώσεων από τα Ιουλιανά, υποδηλώνουν την εισβολή του έξω κόσμου, στο κλειστοφοβικό περιβάλλον των πλουσίων. Η αίσθηση νεωτερικότητας τονίζεται απ’ τις τζαζ ενορχηστρώσεις και τις ατονικές προσεγγίσεις με σοπράνο, του Νίκου Μαμαγκάκη.\nΟι πολιτικοποιημένοι σκηνοθέτες της γενιάς του ’60 αφουγκράστηκαν και αποτύπωσαν κινηματογραφικά τη μεταστροφή της ελληνικής κοινωνίας, βάζοντας τα θεμέλια του Νέου Ελληνικού Κινηματογράφου. Σήμερα, όμως, μια μεγάλη μερίδα νέων κινηματογραφιστών μοιάζει εγκλωβισμένη σε μια ομφαλοσκόπηση, αδυνατώντας, προς το παρόν, να αντιμετωπίσει το πισωγύρισμα που συντελείται.


Νηστίσιμο cheesecake με πραλίνα - Daddy-Cool.gr\n20 Μαρτίου 2021 | 06:43\nΥπέροχο νηστίσιμο cheesecake με μπισκοτένια βάση και κρέμα. Το γλυκό έχει ένα πεντανόστιμο γλάσο από νηστίσιμη πραλίνα φουντουκιού και επιπλέον μπισκότο. Είναι απλά υπέροχο και νηστίσιμο. Είναι κατάλληλο για όλες τις ώρες και απαιτεί πολύ οικονομικά υλικά.\nμπισκότα 250 γρ digestive\nβουτυρο 80 γρ λιωμένο φυτικό\nγάλα αμυγδάλου 1300 γρ\nκορν φλαουρ 130 γρ\nβουτυρο 170 γρ φυτικό\nπραλίνα 120 γρ νηστίσιμη με φουντούκι\nμπισκότα Κατά βούληση τριμμένο digestive\nΦτιάχνεται πανεύκολα και αξίζει να το δοκιμάσετε. Το cheesecake είναι απλά υπέροχο και φυσικά όταν είναι νηστίσιμο μπορούμε να το απολαύσουμε και χωρίς ενοχές.\nΔείτε παρακάτω την εκτέλεση της συνταγής για Νηστίσιμο cheesecake με πραλίνα:\n250 γραμμάρια πεπτικά μπισκότα\n50 γραμμάρια σκόνη κακάου\n80 γραμμάρια λιωμένο βούτυρο βίγκαν\n1300 γρ. Γάλα αμυγδάλου\n130 γρ. Άμυλο καλαμποκιού\n170 γρ. Βούτυρο βίγκαν\n120 γραμμάρια vegan κακάο με φουντούκια\nΘρυμματισμένα πεπτικά μπισκότα\nΔείτε ακόμα Κρεμά μπανάνας χωρίς ζάχαρη: Ιδανική για παιδιά και για την νηστεία\n250 g πεπτικά μπισκότα\n50 g σκόνη κακάου\n80 g λιωμένο βούτυρο βίγκαν\n130 γρ. Άμυλο αραβοσίτου\n—————————— —- —-\n——————————– —— –\nΕκτέλεση για νηστίσιμο cheesecake με πραλίνα\nΣε έναν πολυκόφτη θρυμματίζουμε πολύ καλά τα μπισκότα digestive και τα ρίχνουμε μέσα σε ένα μπολ. Προσθέτουμε το κακάο σκόνη και το λιωμένο φυτικό βούτυρο. Τα ανακατεύουμε πολύ καλά μέχρι να ενσωματωθούν καλά τα υλικά.\nΣε μια αποσπώμενη φόρμα ρίχνουμε το μείγμα και το πατάμε πολύ καλά με ένα κουτάλι να ενσωματωθεί ομοιόμορφα σε όλη την επιφάνεια.\nΑλείφουμε με φυτικό βούτυρο τα πλαϊνά και καλύπτουμε με λαδόκολλα.\nΣε μια κατσαρόλα ρίχνουμε το γάλα αμυγδάλου , την ζάχαρη και το κορν φλάουρ και ανακατεύουμε πάνω στην φωτιά μέχρι να πήξει.\nΑποσύρουμε από την φωτιά μόλις πήξει και προσθέτουμε τις βανιλίνες και το φυτικό βούτυρο.\nΑνακατεύουμε πολύ καλά και μόλις λιώσει το βούτυρο ρίχνουμε την κρέμα μέσα στην φόρμα. Σε ένα φούρνο μικροκυμάτων βάζουμε για 15 δεύτερα την νηστίσιμη κρέμα κακάο να ρευστοποιηθεί για να μπορέσουμε να την αλείψουμε πάνω στην κρέμα.\nΡίχνουμε την κρέμα κακάο και την στρώνουμε.\nΣτολίζουμε στην άκρη θρυμματισμένο μπισκότο και το νηστίσιμο γλυκό ψυγείου είναι έτοιμο να το απολαύσουμε εμείς και οι οικογένειά μας!!\nΙδανικό για περιόδους νηστείας!!! Καλή σας επιτυχία!!!


Στον αέρα χιλιάδες ιδιοκτήτες δασικών αυθαιρέτων\n4/2/2019 10:47 υπουργείο Περιβάλλοντος\nΟι ιδιοκτήτες ακινήτων που διαβιούν στην πλέον χαρακτηριστική περιοχή µε αυθαίρετα, τα Περιβολάκια Ραφήνας, όπου υπάρχουν δέκα οικισµοί, ανήκουν σε αυτήν την περίπτωση: «Οι οικισµοί µας έχουν περίπου 4.000 µόνιµους κατοίκους και πάνω από 1.000 σπίτια. ?εκαετίες µετά εξακολουθούµε να βρισκόµαστε στον αέρα και ας έχουµε δρόµους, δύο ενορίες µε ΦΕΚ, κοινωφελή δίκτυα, πληρώνουµε ΕΝΦΙΑ και πολλά από τα ακίνητα έχουν τακτοποιηθεί µε τους νόµους περί αυθαιρέτων» σηµειώνει ο εκπρόσωπος των κατοίκων Αντώνης Τζιτζικαλάκης. «Περίπου τα µισά σπίτια έχουν υπαχθεί στους νόµους για τα αυθαίρετα και οι ιδιοκτήτες πληρώνουν πρόστιµα. Ποτέ δεν υπήρχε έλεγχος των δηλώσεων που υποβάλλονταν από τους µηχανικούς» λέει ο κ. Μπουρνούς. Στο υπόµνηµα που έχει κατατεθεί, µάλιστα, επισηµαίνουν πως τώρα «από τους ιδιοκτήτες ζητείται να ξανακαταβάλουν ποσά για το ίδιο ζήτηµα χωρίς να τους δίνεται η δυνατότητα µεταβίβασης της περιουσίας τους, και ενώ κατά την περίοδο υπαγωγής των ακινήτων σε προηγούµενους νόµους δεν είχαν γίνει ανάρτηση και κύρωση δασικών χαρτών, ώστε να τεκµαίρεται λανθασµένη υπαγωγή στο κατάλληλο νοµοθετικό πλαίσιο».\nΓεγονός είναι, πάντως, ότι το ελληνικό παράδοξο µε τα αυθαίρετα εξακολουθεί να υφίσταται, καθώς, όπως σηµειώνεται σε σχόλιο της διαβούλευσης του νοµοσχεδίου, «κατά το εθνικό κτηµατολόγιο έχουµε ιδιοκτησία, κατά το νοµοσχέδιο που αναρτήσατε για διαβούλευση δεν έχουµε. Οι διαδικασίες απόκτησης ιδιοκτησίας, σύµφωνα µε τη νοµοθεσία, έχουν διεκπεραιωθεί µέσα από σειρά ενεργειών δηµοσίων υπηρεσιών και λειτουργών, και για τα κτίσµατά µας πληρώνουµε ΕΝΦΙΑ. Κατά προηγούµενους νόµους νοµιµοποιούµε αυθαιρεσίες ιδιοκτησιών µας σε µη δασικές περιοχές και πληρώνουµε αδρά γι’ αυτές. Κατά το παρόν σχέδιο νόµου καλούµαστε να αποδεχθούµε ότι καταπατήσαµε και χτίσαµε σε ιδιοκτησίες του ?ηµοσίου, και για να τα διατηρήσουµε πρέπει να ξαναπληρώσουµε».\nΑυτήν την περίοδο, πάντως, εξετάζονται τόσο τα σχόλια που αναρτήθηκαν στο πλαίσιο της διαβούλευσης του νοµοσχεδίου, τα οποία δεν ήταν πολλά, όσο και έγγραφα που κατατίθενται εκπρόθεσµα, όπως το υπόµνηµα του ?ήµου Ραφήνας. Εως το τέλος της επόµενης εβδοµάδας αναµένεται να έχει υποβληθεί η εισήγηση των νοµικών στον αναπληρωτή υπουργό Σωκράτη Φάµελλο, καθώς στόχος είναι το νοµοσχέδιο να κατατεθεί στη Βουλή µέχρι το τέλος του µήνα.


Κύπρος (22/09): Επιστροφή Τιμούρ με νίκη • Bet-planet.gr\nΚύπρος (22/09): Επιστροφή Τιμούρ με νίκη\nΣυνέχεια έχουμε σήμερα στην αγωνιστική δράση της Κύπρου με δύο αναμετρήσεις να διεξάγονται. Με μεγάλο ενδιαφέρον περιμένουμε την επιστροφή του Κετσπάγια εκεί που λατρεύτηκε, ενώ λίγο αργότερα η Νέα Σαλαμίνα πηγαίνει στην έδρα του Εθνικού Άχνας.\nΤρία σερί N/G μεταξύ των δύο ομάδων με γηπεδούχο τον Εθνικό.\nΣε 11 σερί παιχνίδια για το πρωτάθλημα η Πάφος δέχεται γκολ.\nΑνόρθωση - Πάφος: Ξεκίνημα εξαιρετικό πραγματοποιεί η Ανόρθωση που με τον Τιμούρ στο πάγκο θυμίζει την ομάδα που τη δεκαετία του 2000 θαυμάζαμε. Βέβαια μέσα σε δύο παιχνίδια δε μπορούν να βγούνε τα ασφαλέστερα συμπεράσματα όμως είναι γεγονός πως υπάρχει μία πρώτη καλή εντύπωση. Πιο γεμάτο ρόστερ σε σχέση με πέρυσι, θέλει να κερδίσει σήμερα και να χαρίσει τα πρώτα χαμόγελα και στο κοινό της μπροστά. Πλήρης η αποστολή.\nΗ Πάφος μπορεί σε τρία παιχνίδια να μετράει μόλις μία νίκη όμως έχει αφήσει ήδη άριστες εντυπώσεις. Απέναντι στον Απόλλων όχι απλά αντιστάθηκε, αλλά για λεπτομέρειες γνώρισε την ήττα και δε κατάφερε να πανηγυρίσει ένα σπουδαίο αποτέλεσμα. Δεύτερο σερί εκτός έδρας παιχνίδι, με τον Κόπιτς να ψάχνει να βρει λύσεις στα αμυντικά προβλήματα που εμφανίζονται. Δεν είναι λίγες οι απουσίες αφού Σιρόκ, Ράσιτς, Βαρέλα, Ιμπραχίμ, Μπεριγκό βρίσκονται εκτός πλάνων.\nΕκτίμηση: Ενθουσιασμός επικρατεί στο στρατόπεδο των γηπεδούχων που έχουν την ευκαιρία να συνεχίσουν τα θετικά αποτελέσματα πατώντας στο καλό πρόγραμμα που τρέχουν. Η Πάφος πλην των αμυντικών κενών, έχει και πολλές απουσίες ικανές να την αφήσουν να φύγει με άδεια χέρια από την έδρα της Κυρίας. Επιλογή ο άσος που στον stoiximan πληρώνει 1,83.\nΕθνικός Άχνας - Νέα Σαλαμίνα: Πέρασε δύσκολες στιγμές ο Εθνικός στην έδρα της Δόξας όμως κατάφερε έστω και δύσκολα να αποσπάσει πολύτιμο βαθμό ενόψει της συνέχειας. Της λείπει η εμπειρία από παιχνίδια της πρώτης κατηγορίας και προσπαθεί μέσω του ενθουσιασμού των παικτών της να το αντισταθμίσει. Ο Εγκωμίτης θέλει να προστατεύσει την άμυνα του και γι αυτό σκέφτεται να παρατάξει την ομάδα με τριάδα πίσω, δίνοντας έτσι μεγαλύτερο βάθος. Εκτός πλάνων ο Λάμπαν που δεν ξεπέρασε το τραυματισμό του.\nΈστω και δύσκολα η Νέα Σαλαμίνα κατάφερε να πανηγυρίσει εντός έδρας το πρώτο της τρίποντο για φέτος απέναντι στον Ολυμπιακό. Δεν εντυπωσίασε, ίσα ίσα που σε ακόμα ένα παιχνίδι δέχτηκε δύο γκολ δείχνοντας έτσι πως χρειάζονται μεγάλες αλλαγές από τον Πουρσαιτίδη και άλλη τακτική για να αποφευχθούν τέτοιες εικόνες και στη συνέχεια. Αποκλειστικός στόχος είναι το τρίποντο, με τους Φουστάρ και Ρομάν να απουσιάζουν.\nΕκτίμηση: Καμία από τις δύο ομάδες ούτε πείθει ούτε δείχνει να θέλγει με το ποδόσφαιρο που παίζει. Υπερτερεί σε εμπειρία η Σαλαμίνα, όχι όμως και σε φόρμα με την άμυνα της να αντιμετωπίζει το μεγαλύτερο πρόβλημα. Δεν μπλέκω με σημεία. No bet.\n18:00 Ανόρθωση - Πάφος 1 (1,83/stoiximan)


Κέρδισε τον Παναθηναϊκό (4-3), το σηκώνει τον Μάρτιο! – ΑΕΚ – Αθλητική Ένωση Κωνσταντινουπόλεως\nΚέρδισε τον Παναθηναϊκό (4-3), το σηκώνει τον Μάρτιο!\nΜία πολύ δύσκολη και συνάμα σημαντική νίκη πέτυχε η ανδρική ομάδα επιτραπέζιας αντισφαίρισης της ΑΕΚ, που επικράτησε του Παναθηναϊκού με 4-3 στο ντέρμπι της 15ης αγωνιστικής. Η “Ένωση”, πλέον, με “3×3” το διήμερο 16-17 Μαρτίου απέναντι σε θεωρητικά πιο εύκολους αντιπάλους κατακτά το Πρωτάθλημα της Α1 Κατηγορίας για πρώτη φορά στην ιστορία της στην πρώτη μάλιστα σεζόν που βρίσκεται στην μεγάλη κατηγορία!\nΣτο πρώτο παιχνίδι, ο Κοσίμπα αντιμετώπισε τον Κοτζαμπάσεφ. Στο πρώτο σετ, ο παίκτης του Παναθηναϊκού προηγήθηκε με 4-6 και 5-7, με τον Κοσίμπα να ανατρέπει την κατάσταση και να περνά μπροστά με 9-7. Ο Κοτζαμπάσεφ ισοφάρισε σε 9-9, αλλά με δύο ωραία χτυπήματα, ο Κοσίμπα έκανε το 1-0 (11-9). Στο δεύτερο σετ, ο Κοσίμπα ξεκίνησε δυνατά και πήρε κεφάλι στο σκορ με 3-0 και 6-1. Ο Ούγγρος άσσος συνέχισε στον ίδιο ρυθμό και έκανε εύκολα το 2-0 με 11-6. Στο τρίτο σετ, ο Βούγραρος αθλητής του Παναθηναϊκού εκμεταλλευόμενος και λάθη του Κοσίμπα προηγήθηκε με 7-4. Ο αθλητής της ΑΕΚ αντέδρασε και ισοφάρισε σε 7-7, αλλά “λύγσε” με 7-11 (2-1 σετ). Στο τέταρτο σετ, οι δύο αθλητές βάδισαν χέρι-χέρι ως το 3-3, με τον Κοσίμπα να ξεφεύγει σε εκείνο το σημείο με 5-3 και 6-4. Ο αθλητής της ΑΕΚ με εξαιρετικά χτυπήματα έφτασε στο 10-6, κατακτώντας τελικά το σετ και τη νίκη με 11-8 και 3-1 αντίστοιχα.\nΣτο δεύτερο παιχνίδι, ο Σάφερ αναμετρήθηκε με τον Κωνσταντινόπουλο Γ. Στο πρώτο σετ, ο Κωνσταντινόπουλος προηγήθηκε με 3-5 και 4-8. Ο Σάφερ μείωσε σε 6-8, ωστόσο απώλεσε το σετ με 8-11. Στο δεύτερο σετ, ο Σάφερ μετέτρεψε το εις βάρος του 2-4 σε υπέρ του 9-5, με τον παίκτη του “τριφυλλιού” να ισοφαρίζει σε 9-9 και να παίρνει και το προβάδισμα (9-10). Ωστόσο, με τρεις συνεχόμενους πόντους, ο Σάφερ έκανε το 12-10 και το 1-1 στα σετ. Στο τρίτο σετ, ο Κωνσταντινόπουλος Γ. προηγήθηκε γρήγορα με 0-4 και 2-8, κάνοντας το 1-2 στα σετ με 4-11. Στο τέταρτο σετ παρά το αρχικό 5-3, ο παίκτης του Παναθηναϊκού ισοφάρισε σε 7-7 και με σερί πόντων έφτασε στο 7-11 και το 1-3 (1-1 νίκες).\nΣτο τρίτο παιχνίδι, ο Όμπεσλο κλήθηκε να αντιμετωπίσει τον Κωνσταντινόπουλο Κ. Στο πρώτο σετ, ο αθλητής του Παναθηναϊκού έκανε εύκολα το 0-1 στα σετ με 3-11. Στο δεύτερο σετ, οι δύο αθλητές πήγαιναν πόντο-πόντο ως το 3-3, με τον Κωνσταντινόπουλο Κ. να ξεφεύγει στο σκορ με 3-5 και 4-6. Η διαφορά έφτασε ως και τους 3 πόντους (5-8), με τον Όμπεσλο να μειώνει σε 8-9. Ο άσσος της ΑΕΚ ισοφάρισε σε 10-10, όμως ένα καρφί του αντιπάλου και ένα άστοχο χτύπημα “χάρισαν” το σετ στον Κωνσταντινόπουλο Κ. (10-12, 0-2 σετ). Στο τρίτο σετ, ο Όμπεσλο προηγήθηκε με 4-0 και 7-3, με τον αντίπαλο να ισοφαρίζει σε 8-8. Ο παίκτης του ΠΑΟ πέρασε μπροστά με 8-10, με τον Όμπεσλο να απαντά με τρεις διαδοχικούς πόντους (11-10). Ο Κωνσταντινόπουλος αντέδρασε και πήρε το σετ και τη νίκη με 13-11 και 3-0 σετ.\nΤο τέταρτο παιχνίδι περιλάμβανε την αναμέτρηση Κοσίμπα – Κωνσταντινόπουλος Κ. Ο αθλητής της ΑΕΚ είχε γυρισμένο αστράγαλο γεγονός που τον δυσκόλευε υπερβολικά στον αγώνα. Στο πρώτο σετ, ο Κοσίμπα προηγήθηκε με 8-4, ο αντίπαλος μείωσε σε 10-9, αλλά τελικώς ο Ούγγρος έκανε το 1-0 (11-9). Στο δεύτερο σετ, ο Κοσίμπα βρισκόταν μπροστά με 4-1 και 5-2, αλλά ο Κωνσταντινόπουλος ανέτρεψε το σκορ (6-8, 8-9). Ο Κοσίμπα ισοφάρισε σε 9-9, χωρίς να μπορέσει κάτι παραπάνω (9-11, 1-1 σετ). Στο τρίτο σετ, ο Κωνσταντινόπουλος ξεκίνησε δυνατά πήρε από νωρίς το προβάδισμα και τελικώς και το σετ με 7-11 (1-2 σετ). Στο τέταρτο σετ, ο Κοσίμπα με πολύ δυνατά χτυπήματα δεν άφησε περιθώρια στον αντίπαλό του και ισοφάρισε σε 2-2 σετ με 11-6. Στο πέμπτο σετ, μετά από σερί ισοπαλίες, ο Κοσίμπα προσπέρασε με 7-5 και έφτασε στο σετ με 11-7, ισοφαρίζοντας για την ΑΕΚ σε 2-2.\nΣτο πέμπτο παιχνίδι, ο Όμπεσλο αντιμετώπισε τον Κοτζαμπάσεφ. Ο άσσος της “Ένωσης” κατέκτησε εύκολα το πρώτο σετ με 11-3. Στο δεύτερο σετ, παρά το εντυπωσιακό ξεκίνημα και το προβάδισμα με 10-5, ο Κοτζαμπάσεφ ισοφάρισε σε 10-10 και πέρασε μπροστά με 11-12. Ο Όμπεσλο με μεγάλη ανατροπή πήρε το σετ με 14-12 και έκανε το 2-0. Στο τρίτο σετ, ο Βούλγαρος προηγήθηκε με 5-6, με τον Όμπεσλο να αντιδρά και να κάνει το 8-5. Τελικώς, ο Τσέχος έκανε το 3-0 στα σετ με 11-9.\nΣτο έκτο παιχνίδι, ο Σάφερ αντιμετώπισε τον Κωνσταντινόπουλο Κ. Οι δύο παίκτες έφτασαν χέρι-χέρι ως το 7-7, με τον αθλητή του ΠΑΟ να απαντά με τέσσερις σερί πόντους για το 0-1 στα σετ (7-11). Στο δεύτερο σετ, ο Κωνσταντινόπουλος προηγήθηκε με 4-6, ο Σάφερ ισοφάρισε σε 6-6, αλλά και πάλι βρέθηκε πίσω με 6-9. Ο Ούγγρος ισοφάρισε εκ νέου (9-9), αλλά έχασε το σετ με 9-11 (0-2 σετ). Στο τρίτο σετ, ο Σάφερ ξέφυγε από νωρίς στο σκορ (7-2) και μείωσε σε 2-1 σετ με 11-5. Στο τέταρτο σετ, ο Κωνσταντινόπουλος ξέφυγε με 4-9, ο Σάφερ μείωσε σε 8-10, αλλά ηττήθηκε με 8-11 και 1-3 σετ (3-3).\nΣτο έβδομο παιχνίδι, Όμπεσλο και Κοσίμπα αντιμετώπισαν τους αδερφούς Κωνσταντινόπουλους στο “διπλό”. Παρά το αρχικό 5-0, οι “πράσινοι” αντέδρασαν και πήραν το σετ με 8-11. Στο δεύτερο σετ, οι “κιτρινόμαυροι” προηγήθηκαν με 5-3 και με σερί 6-1 ισοφάρισαν σε 1-1 σετ (11-4). Στο τρίτο σετ, παρά το αρχικό 5-3, οι αντίπαλοι ισοφάρισαν σε 6-6- και 7-7. Όμπεσλο και Κοσίμπα ξέφυγαν με 10-7 κατακτώντας το σετ με 11-8. Στο τέταρτο σετ, οι αθλητές της ΑΕΚ προηγήθηκαν με 4-1, αναγκάζοντας τον αντίπαλο προπονητή να καλέσει τάιμ άουτ. Όμπεσλο και Κοσίμπα συνέχισαν στον ίδιο ρυθμό και έφτασαν στο 3-1 σετ με 11-7, χαρίζοντας τη νίκη και την κορυφή στην ΑΕΚ!\nΚοσίμπα – Κοτζαμπάσεφ 3-1 (11-09, 11-06, 07-11, 11-08)\nΣάφερ – Κωνσταντινόπουλος Γ. 1-3 (08-11, 12-10, 04-11, 7-11)\nΌμπεσλο – Κωνσταντινόπουλος Κ. 0-3 (03-11, 10-12, 11-13)\nΚοσίμπα – Κωνσταντινόπουλος Γ. 3-2 (11-09, 09-11, 07-11, 11-06, 11-07)\nΌμπεσλο – Κοτζαμπάσεφ 3-0 (11-03, 14-12, 11-09)\nΣάφερ – Κωνσταντινόπουλος Κ. 1-3 (07-11, 09-11, 11-05, 08-11)\nΌμπεσλο/Κοσίμπα – Κωνσταντινόπουλος Κ./Κωνσταντινόπουλος Γ. 3-1 (08-11, 11-04, 11-08, 11-08, 11-07)


Φτάνει πια η «πλακίτσα» που προσβάλλει - Pillowfights.gr\nBedroom Real Imperfectionist Φτάνει πια η «πλακίτσα» που προσβάλλει\nΕλευθερία Αντωνοπούλου 18/02/2020\nΘα ανοίξω ένα κεφάλαιο που θίγω πολύ σπάνια, μα κάποιος πρέπει να του δώσει επιτέλους τη φωνή που του αξίζει, γιατί με κουράσατε. Με κουράσατε γιατί μιλάτε πολύ και πράττετε λίγο. Γιατί ξέρετε πολύ καλά να κουνάτε καταφατικά το κεφάλι, δήθεν συμφωνώντας, όταν μιλούν γύρω σας για τέτοια θέματα, μα όταν βρίσκεστε μπροστά στο περιστατικό σιωπάτε, ή ακόμα χειρότερα το προκαλείτε -άθελά σας ή μη.\nΌλα για σας είναι μια τεράστια πλάκα. Ένα μεγάλο ανέκδοτο για να περνάει η ώρα. Βαριόμαστε να μπούμε στη θέση του διπλανού και αρκούμαστε στο να ακούμε ιστορίες που απ’ το ένα αφτί μπαίνουν κι απ’ το άλλο βγαίνουν. Τέτοιοι είμαστε.\nΑκούμε για παιδιά που τα σημάδεψαν με στόματα και χέρια οι συμμαθητές τους, που τα έκαναν να σιχαθούν τον εαυτό που ακόμα δεν πρόλαβαν να γνωρίσουν. Ακούμε για παιδιά που βρέθηκαν ένα βήμα πριν -ή ακόμα και μετά- την αυτοκτονία- παιδιά. Ακούμε για μεγάλους με τόσο μεγάλα τραύματα που αδυνατούν να εμπιστευτούν τους γύρω τους ή αγνοούν πώς να αγαπήσουν τον εαυτό τους. Ακούμε, ακούμε, ακούμε. Μα ούτε μιλάμε ούτε πράττουμε. Τέτοιοι είμαστε.\nΚι αν εσύ είσαι ένα τέτοιο παιδί; Ένα τέτοιο άτομο; Αν, ακόμα χειρότερα, το παιδί σου βρεθεί σε μια τέτοια θέση; Τι θα πεις; Πως φταίει η κοινωνία και το κράτος και οι άλλοι οι γονείς; Πως εσύ δεν έκανες τίποτα λάθος και πως όλα σ’ αυτόν τον κόσμο είναι σκάρτα; Ναι, είναι, και; Η διαπίστωσή σου δεν αλλάζει τίποτα, φιλαράκι, συγγνώμη που στο χαλάω.\nΚάποτε έλεγαν πως ο κόσμος χωρίζεται σε θύτες και θύματα. Έλεγαν πως και οι θύτες έχουν ψυχή -κάτι σαν τους παντρεμένους-, λες και αυτό θα έκανε καλύτερη τη θέση τους. Και τα θύματα πονούν, μα δεν ξεσπούν σε άλλους. Δεν υποτιμούν, δε βρίζουν, δε χτυπούν. Μόνο χάνονται μες τη μαυρίλα τους και περιμένουν να δουν μια άσπρη μέρα, η οποία μπορεί να μην έρθει και ποτέ. Περιμένουν μόνα τους να βρουν τη δύναμη να αλλάξουν την κατάσταση στην οποία ζουν, να αποφύγουν τους θύτες που τα κυνηγούν και να ελευθερωθούν. Μα οι θύτες μένουν ίδιοι. Σήμερα κοροϊδεύουν ένα παιδάκι με στραβά δόντια στο σχολείο, αύριο θα κοροϊδεύουν ένα παιδί με σπυράκια στο πανεπιστήμιο, κι ύστερα θα κοροϊδεύουν το φτωχότερο ή τον πιο χοντρό στη δουλειά. Πάντα θα πηγαίνουν, όμως, σε αυτόν που ξέρουν ότι τους παίρνει. Εκεί φαίνεται το θάρρος τους!\nΜα αυτό που με εξοργίζει περισσότερο απ’ όλα είναι η δικαιολογία που χρησιμοποιούν. «Το κάναμε στην πλάκα», λένε, και το πιστεύουνε! Γελούν και περνούν καλά με πράγματα ανήθικα και τιποτένια. Βάζουν φωτιά σε ψυχές και σώματα και το διασκεδάζουν! Πόσο διεστραμμένοι, Θεέ μου!\n«Έλα, ρε, δεν το ‘πα στα σοβαρά, σόρρυ», άκουσα κάποτε. «Ρε μην τα παίρνεις όλα της μετρητοίς», είπε κάποιος άλλος. «Χαζομάρες λέμε για να περνάει η ώρα». Ότι τι; Θα με προσβάλλεις, θα με κάνεις να νιώσω σαν σκουπίδι και μετά θα περιμένεις να σου πω και «μπράβο» για το χιούμορ σου; Έτσι σου ‘πανε πως δουλεύει ο κόσμος; Αμ δε!\nΓιατί όλα αυτά που λες, εμένα τα ακούει η ψυχούλα μου και πονάει. Γιατί όταν τα επαναλαμβάνεις κάθε μέρα για χρόνια -γιατί έτσι γίνεται συνήθως-, αρχίζω να πιστεύω πως είναι αληθινά, κι όχι μια πλάκα που κάνεις για να περνάει ο χρόνος μας. Αρχίζω και βλέπω τις ατέλειες για τις οποίες με κοροϊδεύεις στον καθρέπτη και μου ‘ρχεται να τον σπάσω! Μου ‘ρχεται να φύγω, να πάψω να υπάρχω σε αυτόν τον κόσμο, τόσο «λάθος» που είμαι. «Ίσως αυτό να είναι το καλύτερο».\nΚαι τι κάνουμε γι’ αυτό; Μιλάμε. Το λέμε ξανά και ξανά, μπας και το εμπεδώσουμε. Κάνουμε «ημερίδες bullying» και ενημερώνουμε τον κόσμο για τα «συμπτώματα» και τις «επιπτώσεις» του στον κόσμο. Και; Είδε κανείς τίποτα να αλλάζει; Γιατί εγώ μόνο προς το χειρότερο μας βλέπω να πηγαίνουμε.\nΚαι κάτι τελευταίο. Δεν είναι αστείο να «θάβεις» ή να «κράζεις» ή να τονίζεις τα ελαττώματα κάποιου «για το καλό του». Δεν είναι αποδεχτό, δεν είναι ανεχτό. Κι αν δεν πιστεύεις εμένα, περίμενε και θα πιστέψεις σε λίγο καιρό το κάρμα σου.


Ομολογία: Χαρας ευαγγελια απο την πολι της Θεσσαλονικης, την μητροπολι του Αγιου Γρηγοριου του Παλαμα:. Επαψε το μνημοσυνο του Επισκοπου του, ο πατηρ Νικολαος Μανωλης. Ελπιζουμε και με τους ΚΟΙΝΩΝΟΥΝΤΕΣ ΑΥΤΟΙΣ, οπως εκαμναν και οι ΑΓΙΟΙ ΠΑΤΕΡΕΣ της Ορθοδοξιας. Υποκλινομαστε μπροστα σας πατερα Νικολαε.\nΧαρας ευαγγελια απο την πολι της Θεσσαλονικης, την μητροπολι του Αγιου Γρηγοριου του Παλαμα:. Επαψε το μνημοσυνο του Επισκοπου του, ο πατηρ Νικολαος Μανωλης. Ελπιζουμε και με τους ΚΟΙΝΩΝΟΥΝΤΕΣ ΑΥΤΟΙΣ, οπως εκαμναν και οι ΑΓΙΟΙ ΠΑΤΕΡΕΣ της Ορθοδοξιας. Υποκλινομαστε μπροστα σας πατερα Νικολαε.\nEΠΙΤΕΛΟΥΣ - ΚΑΛΛΙΟ ΑΡΓΑ\nΕκει που πηγαμε να ....εκραγουμε εμεις ...ηλθε μονη της η παταγωδης ΕΚΡΗΞΙ απο τον πατερα Νικολαο Μανωλη.\nΠατερα Νικολαε Μανωλη, υποκλινομεθα μπροστα σας...\nΕιναι δυνατον εις αυτην την χωρα των σημερινων πολλων πολλων ηττοπαθων και των προδοτων, αλλα και των γενναιων και ατρομητων προγονων μας μαχητων, να μην πρωτοστατουν πλεον οι αγαμοι και οι καλογηροι, αλλα να πρωτοστατουν οι ΕΓΓΑΜΟΙ;\nΤην Κρητη των Γενναιων, ακολουθει η ΜΑΚΕΔΟΝΙΑ ΤΩΝ ΗΡΩΩΝ.\nΔοξα και τιμη και παλι ΔΟΞΑ και παλι ΤΙΜΗ και ΥΠΕΡΤΙΜΗ, στην ευγενη ταξι των ΕΓΓΑΜΩΝ κληρικων της Πατριδος μας.\nΟι αετοι εγιναν παπιες και οι παπιες εγιναν ΑΕΤΟΙ της Θεολογιας της Εκκλησιας μας.\nΑνώνυμος 19 Φεβρουαρίου 2017 - 11:40 π.μ.\nΑνώνυμος 19 Φεβρουαρίου 2017 - 11:44 π.μ.\nΑνώνυμος 19 Φεβρουαρίου 2017 - 11:48 π.μ.\nΕΜΜΑΝΟΥΗΛ ΔΗΜΗΤΡΙΟΣ 19 Φεβρουαρίου 2017 - 12:25 μ.μ.\nΑνώνυμος 19 Φεβρουαρίου 2017 - 11:58 π.μ.\nστωμεν με τα φοβου 19 Φεβρουαρίου 2017 - 12:00 μ.μ.\nΑνώνυμος 19 Φεβρουαρίου 2017 - 12:08 μ.μ.\nΑνώνυμος 19 Φεβρουαρίου 2017 - 12:16 μ.μ.\nΑνώνυμος 19 Φεβρουαρίου 2017 - 12:30 μ.μ.\nTα μπραβο και οι επαινοι δεν φτανουν.\nΕσεις οι μεχρι τωρα 39, εκτος απο λογια, υπαρχουν και τα εργα.\nΤον παπα σας και τα ματια σας.\nΚαι ολους τους Αποτειχισμενους παπαδες.\nΑδειαστε τα πορτοφολια σας τουλαχιστον και συντηρειστε τον Αποτειχισμενο κληρικο και την οικογενεια του.\nΓιατι παρατηρειται το φαινομενο να ειναι οι πολυλογαδες, πολυλογαδες μονον.\nΧωρις να τους στοιχιζει τιποτα η Πιστι και η συμμετοχη τους στο Σωμα της Εκκλησιας.\nΕιδατε οι δεσποταδες της Κρητης,ποιο πρωτο μετρο ελαβαν εναντιον των Αποτειχισθεντων ιερεων τους;\nΤους εκοψαν τον μισθο τους.\nΝα πεθανουν, τον δια της πεινης θανατον.\nΚαι αυτοι και τα παιδια τους.\nΕτσι δεν ....καταγραφεται οτι θα πραξη και ο μελλον Αντιχριστος;\nΘα αρχιση λενε απο τα της ...κοιλιας;\nΛοιπον, ολοι ανασκουμπωμα για τον κοινο Αγωνα της Πιστεως.\nΚαι δημιουργια ΚΟΙΝΟΥ ΤΑΜΕΙΟΥ.\nΟλοι να συμβαλουν με το περισσευμα ή με το υστερημα τους.\nΟ πατηρ Νικολαος Μανωλης θα καταστη αμεσα ΑΜΙΣΘΟΣ.\nΕιναι το μεγαλο οπλο των δεσποταδων.\nΟι μισθοι των ιερεων διδονται με ανταλλαγμα της τεραστιας εκκλησιαστικης περιουσιας των Πατερων μας που δοθηκε στο Κρατος.\nΔεν ειναι χαρισμα, ειναι οφειλη.\nΚαι οχι, απο τις τσεπες των δεσποταδων.\nΚαι οι παυοντες το μνημοσυνο Αιρετικων δεσποταδων υπεραμυνονται της διαφυλαξης του Πολυτιμοτερου Αγαθου δηλαδη της Πιστεως του Κυριου μας, που ριπτεται εις τους ΧΟΙΡΟΥΣ, επομενως επιτελουν τον ιερωτερο Αγωνα της Αγιας μας Εκκλησιας.\nΚαι οι υπερασπιζομενοι Αυτου του Πρωτου και Μεγιστου Αγαθου "της πρεπούσης ΤΙΜΗΣ τοις ορθοδόξοις αξιωθήσονται.Ου γαρ Επισκόπων, αλλά ψευδεπισκόπων και ψευδοδιδασκάλων κατέγνωσαν".\nΠατερα Νικολαε Μανωλη.\nΥΠΟΚΛΙΝΟΜΑΙ ΜΠΡΟΣΤΑ ΣΑΣ.\nΑνώνυμος 19 Φεβρουαρίου 2017 - 2:30 μ.μ.\nΕπιτελους,τουλαχιστον θα εχουμε εναν ιερεα στη Θεσσαλονικη για να εξομολογηθουμε και να κοινωνησουμε και οχι να αναγκαζομαστε να πηγαινουμε χιλιομετρα μακρυα,το τιμαει το ρασο του,μπραβο του.\nΟρθός Αντίλογος 19 Φεβρουαρίου 2017 - 4:48 μ.μ.\nΜέχρι χθες τον ειρωνευόσασταν δίχως να ξέρετε για ποιον μιλάτε. Ο αντιοικουμενιστικός αγώνας του π. Νικόλαου κρατάει πολλά χρόνια, πριν το ιστολόγιο σας. Γι'αυτό θα ήθελα να σας συμβουλεύσω να μην βιάζεστε να βγάζετε συμπεράσματα για ανθρώπους που δεν γνωρίζετε και δίχως να έχετε το παραμικρό ίχνος ΔΙΑΚΡΙΣΗΣ. Παρακολουθώ αρκετά το Ιστολόγιο σας αλλά λυπάμαι κάθε φορά όταν βλέπω αναρτήσεις γεμάτες ΕΙΡΩΝΙΑ για ανθρώπους που υπομένουν κάποια πράματα χάριν οικονομίας ΚΑΙ ΑΓΑΠΗΣ ΠΡΟΣ ΤΑ ΠΡΟΣΩΠΑ και προειδοποιώντας τους οικουμενιστές πως αν δεν σταματήσουν τις αιρέσεις τους τότε θα τους διακόψουν τον μνημόσυνο. Ο π. Νικόλαος κράτησε τον λόγο του και έπραξε ΟΡΘΟΔΟΞΑ και από μέρους σας αξίζει ΜΙΑ ΣΥΓΓΝΩΜΗ ΑΛΛΑ ΚΑΙ ΥΠΟΣΤΗΡΙΞΗ. Σταματείστε να αρθρογραφείτε γεμάτοι ειρωνεία και εμπάθεια και κάντε το μλποκ σας πηγή ενημέρωσης με ΟΡΘΟΔΟΞΟ ΧΑΡΑΚΤΗΡΑ! Να είστε καλά και καλή Σαρακοστή.\nΟΜΟΛΟΓΙΑ 19 Φεβρουαρίου 2017 - 6:21 μ.μ.\nΦοβαμαι οτι δεν εισαι παντοτε ...Ορθος Αντιλογος, γιατι εμενα με αρεσει ο Ορθος Αντιλογος, τον επιζητω ιδιαιτερα.\nΕπειδη μαλλον δεν γνωριζεις ποιοι ειμαστε, να βαλης τηλεσκοπιο στα ματια σου και να δης πιο πισω και πιο μακρυα.\nΕμεις καναμε Αντιοικουμενιστικο Αγωνα στη Θεσσαλονικη απο ...αρχαιων ημερων, οταν και αυτος ο πατηρ Ζησης υπηρετουσε στα ...κιταπια του Πατριαρχου Δημητριου.\nΕμεις δεν βαζαμε τους Γερονταδες και τους πνευματικους μας πανω απο τους Αγιους Πατερες της Εκκλησιας.\nΕντολη του Ευαγγελιου και των Ιερων Κανονων ειναι να βαδιζουμε οπως βαδισαν οι Αγιοι Πατερες και οχι οπως συμβουλευουν οι σημερινοι Γερονταδες, συνηθως, δουλοι των δεσποταδων.\nΗ Αληθεια δεν καταγγελεται με φτιασιδια και με μουσταρδες αλλα πλερια και καθαρη.\nΣτα της Πιστεως δεν σηκωνει Οικονομια.\nΗ οικονομια αφορα αλλες υποθεσεις.\nΕγιναν τοσα ΕΓΚΛΗΜΑΤΑ μεσα στην Εκκλησια που δεν σταματησαν ποτε αλλα αυξανονταν και φθασαμε εδω που φθασαμε, να μας ταυτισουν με τους Παπικους και με τους Προτεσταντες.\nΔεν οφειλαμε ολοι οι ορθοδοξοι να παψουμε να κοινωνουμε με τους επισκοπους και τους κληρικους, που αδιαμαρτυρητα δεχονταν τα παντα;\nΕσυ περιμενες να το κανει πρωτα ο πατηρ Μανωλης;\nΔεν οφειλες να το κανης και μονος σου;\nΠολλα πταιομεν απαντες, φιλε.\nΑντε και δεν θελω να ξυσω αλλες πληγες, γιατι η γλωσσα της αληθειας ΠΟΝΑΕΙ.\nΑνώνυμος 19 Φεβρουαρίου 2017 - 6:59 μ.μ.\nΠολλές δεκαετίες πριν το ιστολόγιο υπήρχαν έντυπα, εφημερίδες, περιοδικά, εκπομπές και κυρίως προσωπικοί αγώνες κύριε Ορθέ Αντίλογε. Και ο ευπρεπισμός είναι καλός, όταν αρμόζει, αλλά και κατά τις φράσεις που εκστόμισαν δικαίως ο Κύριος ημών και οι Απόστολοι, δικαιούμαστε αν θέλουμε, να απευθυνόμαστε οι Χριστιανοί στους πονηροὐς και γὀητες, στα γεννήματα εχιδνών, στις αλώπεκες, στους τάφους κεκονιαμένους, στους ληστάς τους κατεσθίοντας τας οικίας των χηρών, στους πόρνους και μοιχούς, στη γενεά τη σκολιά και διεστραμμένη, στους ποιούντα τον οίκον του θεού οίκον εμπορἰου κ.α.\nΩς προς τη μισθοδοσία των κληρικών: Δεν πρέπει να διακοπή εφόσον έχουν ποίμνιο που τους ακολουθεί και το οποίο φορολογείται, ώστε μέρος της φορολογίας να δίνεται στους κληρικούς που το διακονούν. Βεβαίως οι ανήμποροι ή μη έχοντες εργασία, είτε κληρικοί είτε λαϊκοί, είτε έγγγαμοι και πολύτεκνοι είτε άγαμοι πρέπει να τυγχάνουν της φιλανθρωπίας των υπολοίπων εχόντων. Αυτό πρέπει να συμβαἰνη πάντοτε, και όχι μόνο για τους μη μνημονεύοντας που τους κόβεται ο μισθός. Από την άλλη, όπως και ο Απ. Παύλος οι κληρικοί σύμφωνα με το Ευαγγέλιο και τους Κανόνες, κάλλιστα θα μπορούσαν να ασκούν ένα αξιοπρεπές βιοποριστικό επάγγελμα, να ζουν την οικογένειά τους και ὀταν γίνουν 40 -50 ετών, πολύτεκνοι και καλλίτεκνοι να χειροτονούνται, συνεχίζοντες εργαζόμενοι βιοποριστικώς και ασκώντας αμισθί τα ιερατικά τους καθήκοντα τα απογεύματα και τις αργίες. Ισχύει οπωσδήποτε το "άξιος ο εργάτης του μισθού αυτού" και "βουν αλοώντα μη φιμώσης" δηλαδή για περιπτώσεις ήδη ευλογημένων κληρικών που χάνουν το μισθό τους να τους ενισχύουν οικονομικά οι ενορίτες τους, όπως τους του Π.Η. Κάποτε όταν θα γίνη ο ευλογημένος χωρισμός εκκλησίας -καίσαρα τους ποιμένας έτσι θα συντηρεί ο λαός, ή και αυτοί θα είναι ιατροί, επαγγελματίες, δάσκαλοι, καθηγητές, αγρότες και παρἀλληλα μετά τα 45 τους και εθελοντές άμισθοι κληρικοί. Αρκετοί από το ποίμνιο, ώστε να αρκούν.\nΟρθός Αντίλογος 19 Φεβρουαρίου 2017 - 7:48 μ.μ.\nΑγαπητέ αμφισβήτησε ότι θες για το πρόσωπο μου όχι όμως και την ορθότητα του λόγου/ αντίλογου μου. Δεν αμφισβήτησα την Ομολογία σου. Κατακρίνω όμως το γεγονός να υπάρχει διχόνοια και καχυποψία στις τάξεις αυτών που αντιδρούν. Καταλαβαίνω την αγανάκτηση σου αλλά δεν μπορώ δικαιολογήσω το ύφος σου/σας.\nΤώρα όσον αφορά τα άλλα που λες με αρκετό ήθος, αγάπη και τηλεσκόπια να σε ρωτήσω τότε να μάθω ποιος η ποιοι είστε. Δεν βλέπω πουθενά ονόματα η βιογραφικό. Για πείτε μου λοιπόν ποιοι είστε γιατί από τα λεγόμενα σας μόνο εμπάθεια εκλαμβάνω. Ανήκετε στους ΓΟΧ;\nΟ πατήρ Θεόδωρος βρίσκεται ακόμη στο Πατριαρχείο η όχι; Το Πατριαρχείο δεν τον έδιωξε για τις αντι-οικουμενιστικές θέσεις του; Γιατί τόσο εμπάθεια σε αυτά τα δύο πρόσωπα;\nΕίπα πουθενά ότι πρέπει να βάλουμε "γεροντάδες και πνευματικούς" πάνω από τους Αποστόλους και τις Οικουμενικές Συνόδους/ Πατέρες της Εκκλησίας; Η μήπως κάποιος από τους δύο πατέρες Θεόδωρο και Νικόλαο είπε κάτι τέτοιο; Οι δυο δεν είπαν πως αν ο Άνθιμος δεν μεταμεληθεί θα του κόψουν το μνημόσυνο; Ο π. Νικόλαος δεν το πράττει, δεν κρατάει τον λόγο του;\nΗ οικονομία που ανέφερα δεν είναι στα της Πίστεως αλλά στο " αἱρετικὸν ἄνθρωπον μετὰ μίαν καὶ δευτέραν νουθεσίαν παραιτοῦ" (Προς Τίτον 3, 10). Έναν αιρετικό από αγάπη προσπαθείς να τον νουθετήσεις αλλά όταν βλέπεις ότι δεν βγάζεις άκρη, πρέπει να παραιτηθείς. Προσπαθείς όμως να τον νουθετήσεις από αγάπη γιατί έστω και μία ψυχή είναι κρίμα να χαθεί, όποιος κι αν είναι. Εδώ όμως μιλάμε για την συγκεκριμένη περίπτωση του π. Νικόλαου που προειδοποίησε με την τελευταία του επιστολή τον Άνθιμο. Το ότι έχουν γίνει λάθη και εγκλήματα εδώ και πολλά χρόνια συμφωνώ. Το ότι έπρεπε να υπάρξει κάποια αντίδραση πολύ πιο νωρίς και να γίνει κάτι συμφωνώ επίσης. Τώρα όμως τα πράματα δεν είναι όπως πριν διότι η αίρεση αναγνωρίστηκε συνοδικά και επίσημα ως "εκκλησία". Τώρα δεν υπάρχει καμία δικαιολογία και όποιος δεν αντιδρά με λόγια και πράξεις είναι υπόδικος και θα δώσει λόγο. Έγιναν εγκλήματα αλλά αυτό δεν πρέπει να διχάζει τις τάξεις ΑΥΤΩΝ ΠΟΥ ΑΝΤΙΔΡΟΥΝ.\nΟ π. Νικόλαος δεν είχε επιπτώσεις για τις αντιοικουμενιστικές θέσεις του; Δεν τον έδιωξαν από την ενορία του; Γιατί τον κατηγορείς ως κάποιον που μασάει τα λόγια του;\nΈχουμε ως υποχρέωση να αποκοπούμε από όσους επισκόπους υποστηρίζουν τον οικουμενισμό και την αίρεση, όχι από εμπάθεια αλλά από αγάπη. Από αγάπη πρώτα προς Τον Κύριο και δεύτερον προς τον πλησίον μας, μπας και συνέλθει και καταλάβει ότι βρίσκεται σε μέγιστη πλάνη.\nΞαναλέω και πάλι μην βγάζετε συμπεράσματα για ανθρώπους τους οποίους δεν γνωρίζετε. Εγώ δεν περίμενα κανέναν άλλο για να αποκοπώ από την αίρεση. Ζω στην Γερμανία και πάω στην Εκκλησία μόνο όταν έρχομαι διακοπές στην Ελλάδα. Εδώ τα πράγματα είναι τραγικά διότι είναι όλοι μα όλοι οικουμενιστές. Εδώ ειδικά στο εξωτερικό το ποίμνιο και οι ενορίες είναι εντελώς ακατήχητες και ο κόσμος δεν ξέρει καν τι συμβαίνει. Εγώ και η οικογένεια μου έχουμε έρθει αρκετές φορές σε διαπληκτισμό με τους εδώ Ιερείς χωρίς αποτέλεσμα γι'αυτό και πλέον δεν έχουμε καμία σχέση με δαύτους.\nΝα μην ξύσεις καμία πληγή αγαπητέ, να ομολογείς Ορθοδοξία και να μην σπέρνεις διχόνοια ανάμεσα στις τάξεις αυτών που αντιδρούν.\nΟΜΟΛΟΓΙΑ 19 Φεβρουαρίου 2017 - 9:00 μ.μ.\nως φαινεται φιλε απο τη Γερμανια,\nδεν παρακολουθεις το ιστολογιο ΟΜΟΛΟΓΙΑ και τις θεσεις του που ειναι οι θεσεις των Αγιων Πατερων και οχι καποιων Γερονταδων.\nΕμεις δεν ακουγαμε κανενα Γεροντα για να αποτειχισθουμε οταν μαθαμε και καταλαβαμε ποια ειναι η Ορθοδοξη στασι που επρεπε να τηρησουμε για να θεωρουμεθα Ορθοδοξοι.\nΟι Αγιοι πατερες, ΜΟΝΟΣ ΤΟΥ Ο ΚΑΘΕΝΑΣ και ΟΧΙ ΣΥΝΤΕΤΑΓΜΕΝΑ Αποτειχιζονταν απο τις Αιρεσεις και απο τους Αιρετικους ΑΜΕΣΑ και ΕΝΣΤΙΚΤΩΔΩΣ.\nΤι θελεις τωρα να σου πουμε για τον πατερα Νικολαο;\nΠροσπαθεις να μας κανεις να ξυσουμε πληγες;\nΤι αλλο θελεις να σου πουμε;\nΑφησε τα ολα.\nΧαρηκαμε για την Αποτειχισι του πατρος Νικολαου.\nΚαι για περισσοτερα, πηγαινε σε παληοτερα αρθρα μας στην Ετικετα Αποτειχισι κατω δεξια για να δης τις ΣΤΑΘΕΡΕΣ ΘΕΣΕΙΣ ΝΑΣ που ηταν και οι θεσεις των ΑΓΙΩΝ ΠΑΤΕΡΩΝ.\n"Ορθός Αντίλογος" μπράβο ρε φίλε! Έγραψες αυτά που ήθελα αλλά δεν είχα το κουράγιο να κάτσω να τα γράψω! Μαζί σου!\nΩς προς τον διαχειριστή του ιστολογίου, έχω να σου πω αδελφέ, με πολύ συμπάθεια, ότι όπως σου υποδεικνύει και ο άλλος αδελφός χρειάζεται Διάκριση πριν εκφέρουμε κρίση\nΑνώνυμος 20 Φεβρουαρίου 2017 - 3:08 π.μ.\nΟταν σε μιλούν δέν καταλαβαίνεις; Ο πατήρ Νικόλαος δεν αποτειχίζονταν μέχρι χθές γιτί σιγόνταρε τους Οικουμενιστές.Και τώρα να δούμε με ποιούς θα επικοινωνεί πάλι.Κάνουν τη μισή διαδρομή της Αποτείχισης.Αυτό μάλλον σου λέει ο ιστολόγος και δεν το καταλαβαίνεις Ορθέ Αντίλογε. Υπάρχει και η Κανονική αποτείχιση και όχι η μισοβέζικη, άντε μπάς και το καταλάβεις.\nΑραγε, ο π. Ν. Μανώλης αποτειχίστηκε μόνον από τον Επίσκοπό του ή και από τους υπόλοιπους Επισκόπους της Ελλαδικής Εκκλησίας, βάσει των συγκοινωνούντων δοχείων;\nΟΜΟΛΟΓΙΑ 19 Φεβρουαρίου 2017 - 6:24 μ.μ.\nΘελω να ελπιζω οτι θα κανη σωστη Αποτειχισι.\nΤο αρθρο του μοναχου Αρσενιου το προχθεσινο στην Κατανυξι, το ΣΙΓΟΝΤΑΡΟΟΙΚΟΥΜΕΝΙΣΤΙΚΟ αυτο και απαραδεκτο αρθρο, με προκαλει απορια και αναμονη.\nΠοιων συγκοινωνούντων δοχείων όταν ένα θέλει να αρπάξει το πολύτιμο περιεχόμενο (ποίμνιο) όλων των άλλων, έστω κι αν δεν του ανήκει. Θέμα τεχνικό βέβαια αλλά, παύοντας μνημόνευση επισκόπου μνημονεύοντος πατριάρχη Κων/λεως τυπικά δεν θα έπρεπε να παυθεί η συγκοινωνία με τους επισκόπους των παλαιών χωρὠν τους μνημονεύοντας επίσκοπο Αθηνών ως προκαθήμενου της Αυτοκέφαλης Εκκλησίας της Ελλάδος -πλην παρεκτός και εάν κι εκείνοι ομολογούν αποδοχή στην ψευδοσύνοδο του Κολυμπαρίου- οπότε το ερώτημα απαντάται εύκολα. Πάσης επισκοπής Ορθοδόξων όπου Ορθόδοξος ο μη αποδεχόμενος την ψευδοσύνοδον!\nNikolaos Pandazis wallingoff.com 19 Φεβρουαρίου 2017 - 6:17 μ.μ.\nkosmas savvidis 19 Φεβρουαρίου 2017 - 10:30 μ.μ.


Σε οριακό σημείο το Σύστημα Υγείας | SFEE\nΑρχική / ΤΥΠΟΣ / Άρθρα–Συνεντεύξεις-Ομιλίες / Άρθρα-Συνεντεύξεις Προέδρου/Μελών Δ.Σ. / 2015-2018 - Θητεία κ. Π. Αποστολίδη, Προέδρου ΣΦΕΕ / Σε οριακό σημείο το Σύστημα Υγείας\nΣυνέντευξη του κου Κωνσταντίνου Παναγούλια, Αναπλ. Προέδρου ΣΦΕΕ στη Free Sunday, 23-24 Απριλίου 2016\nΑπειλείται το δικαίωμα στην υγεία με τα μέτρα που υιοθετεί η κυβέρνηση; Ποιοι κίνδυνοι διαφαίνονται στον ορίζοντα και τι προτείνει ο ΣΦΕΕ για την αποσόβησή τους;\nΌλοι γνωρίζουμε ότι το Εθνικό Σύστημα Υγείας βρίσκεται σε οριακό σημείο διακυβεύοντας-αν δεν γίνουν άμεσες διορθωτικές κινήσεις-και τη βιωσιμότητά του και το δικαίωμα των Ελλήνων ασθενών στην απρόσκοπτη και χωρίς εκπτώσεις πρόσβαση τους σε απαιτούμενες θεραπείες.\nΧωρίς να παραγνωρίζονται οι δύσκολες δημοσιονομικές συνθήκες δεν μπορεί να μη σημειωθεί ότι η σημερινή φαρμακευτική δαπάνη βρίσκεται στο 50% του μέσου ευρωπαϊκού όρου και ότι είναι φαρμακευτικές εταιρίες που χρηματοδοτούν περισσότερο από 1/3 αυτής της δαπάνης για να καλυφθούν οι ανάγκες των Ελλήνων.\nΚαι όλα αυτά από έναν κλάδο ο οποίος καλείται να ανταποκριθεί με ανείσπρακτες οφειλές από το κράτος που ξεπερνούν το 1,2 δις ευρώ μόνο για το 2015, σε συνθήκες μειωμένης ρευστότητας, περιορισμών κεφαλαίων (capital controls) και παρατεταμένης ύφεσης. Αν σε όλα αυτά προστεθούν και ο αυξημένος αριθμός των ανασφάλιστων, ο καθένας αντιλαμβάνεται ότι το σύστημα λειτουργεί πέραν των ορίων του και οι κίνδυνοι για τους ασθενείς είναι μπροστά μας.\nΘέση μας είναι ότι πρέπει να εξορθολογιστούν πέραν της φαρμακευτικής δαπάνης και άλλα κέντρα κόστους του συστήματος υγείας που έχουν μεγάλα περιθώρια εξοικονόμησης πόρων και το επιβαρύνουν υπέρμετρα. Επιπλέον, σε ό,τι μας αφορά, έχουμε προτείνει να εφαρμοστεί άμεσα το πλαφόν συνταγογράφησης των ιατρών ανά ειδικότητα, να οργανωθούν και να εφαρμοστούν υποχρεωτικά πρωτόκολλα συνταγογράφησης και μητρώα ασθενών και φυσικά να εφαρμοστεί ένα δίκαιο σύστημα τιμολόγησης. Ταυτόχρονα, θα πρέπει να εξευρεθούν επιπλέον κονδύλια για την επιβεβλημένη κάλυψη του κόστους των ανασφάλιστων και να εξαιρεθεί από τη φαρμακευτική δαπάνη το κόστος των εμβολίων αφού στην πραγματικότητα πρόκειται για δαπάνη πρόληψης. Με αυτούς τους τρόπους μπορούν να διασφαλιστούν στην πράξη τα δικαιώματα των Ελλήνων ασθενών.\nΠώς μπορεί να εφαρμοστεί ένα σύστημα τιμολόγησης του φαρμάκου που να μη δημιουργεί στρεβλώσεις στην αγορά και να μην προκαλεί αύξηση της συμμετοχής στις τσέπες των ασθενών και μάλιστα σε εποχές που η συμμετοχή καθίσταται δυσβάστακτη;\nΌπως πολύ σωστά επισημαίνετε η στρεβλή δομή της θετικής λίστας φαρμάκων προκαλεί επιβάρυνση της συμμετοχής των ασθενών. Οι προτάσεις που έχουμε καταθέσει αποσκοπούν στη δημιουργία ενός νέου πιο απλού και δίκαιου συστήματος αποζημίωσης. Η συγκρότηση επιτροπής διαπραγμάτευσης από τον ΕΟΠΥΥ περιμένουμε να οδηγήσει άμεσα στην εφαρμογή των απαραίτητων διαρθρωτικών αλλαγών, εκκινώντας από τις καινοτόμες και ακριβές θεραπείες. Ενώ ταυτόχρονα η Πολιτεία θα πρέπει να ρυθμίσει δίκαια τα θέματα εκπτώσεων και υποχρεωτικών επιστροφών και βεβαίως να αρχίσει να αποπληρώνει με σταθερό τρόπο τις οικονομικές της υποχρεώσεις. Οι φαρμακευτικές εταιρίες παρά τις αντίξοες συνθήκες και με πλήρη συναίσθηση του κοινωνικού τους ρόλου έχουν στηρίξει έμπρακτα και αδιατάρακτα και τους Έλληνες ασθενείς και το έργο της Πολιτείας. Το μόνο που ζητούν είναι ένα σχετικά σταθερό και προβλέψιμο περιβάλλον για να συνεχίζουν να επιχειρούν και να υλοποιούν το έργο τους. Λύσεις υπάρχουν.\nΗ γραφειοκρατία μαζί με τις στρεβλώσεις καθιστούν την υγεία τον μεγάλο ασθενή και πλήττουν θανάσιμα και την επιχειρηματικότητα σε εποχές που η χώρα ασφυκτιά. Πως μπορούμε να βγούμε από τον φαύλο κύκλο προσελκύοντας επενδύσεις ώστε να ζεστάνουμε τις μηχανές της οικονομίας;\nΘα ήθελα πρώτα απ’ όλα να σημειώσω ότι ο φαρμακευτικός κλάδος στη χώρα μας χαρακτηρίζεται από έντονα στοιχεία δυναμικότητας και διεθνούς αναγνώρισης της ποιότητας των παραγόμενων προϊόντων του. Δεν είναι τυχαίο που ακόμα και σήμερα αποτελεί τη δεύτερη εξαγωγική δύναμη της χώρας μας. Και ενώ οι δυνατότητες ανάπτυξης είναι τεράστιες τόσο για την παραγωγή εθνικού πλούτου όσο και για την αξιοποίηση των νέων επιστημόνων που αναγκάζονται να φεύγουν στο εξωτερικό, η Πολιτεία συντηρεί ένα απολύτως εχθρικό περιβάλλον για τη φαρμακοβιομηχανία.\nΓραφειοκρατία, συνεχώς μεταβαλλόμενο ρυθμιστικό πλαίσιο, έλλειψη κινήτρων για την ενίσχυση της παραγωγής και της έρευνας περιγράφουν το σημερινό πλαίσιο. Ο ΣΦΕΕ έχει καταθέσει ολοκληρωμένες προτάσεις για την αντιμετώπιση αυτών των προβλημάτων και αναμένουμε από την Κυβέρνηση την υιοθέτησή τους. Σκεφθείτε μόνο ότι η επένδυση στον τομέα των κλινικών ερευνών αγγίζει μόλις τα 80 εκατ. ευρώ ετησίως στη χώρα μας, όταν στο Βέλγιο το 2014 είχαν φτάσει στο 2,5 δις ευρώ.\nΘα ήθελα αν γίνεται και ένα σχόλιο για τη φαρμακευτική κάλυψη των ανασφάλιστων, που ειδικά στο φάρμακο θέτει το απίστευτο όριο των 200 ευρώ μηνιαίο εισόδημα για την πλήρη αποζημίωση;\nΗ ιατροφαρμακευτική κάλυψη όλων των πολιτών και ιδιαίτερα των πιο ευάλωτων στη σημερινή τόσο δύσκολη συγκυρία αποτελεί πάγια θέση του κλάδου μας και υποχρέωση κάθε ευνομούμενης Πολιτείας προς τους Πολίτες της δίχως εξαιρέσεις.\nΗ πραγματική διασφάλιση αυτού του δικαιώματος προϋποθέτει ότι το κράτος θα προσδιορίσει το ύψος των αναγκών, θα εξοικονομήσει τα απαιτούμενα κονδύλια και θα θεσπίσει το μηχανισμό ελέγχου για τη διάθεσή τους, για να μην μένει διακήρυξη κενού περιεχομένου. Περιμένουμε συνεπώς από το αρμόδιο Υπουργείο την απάντηση σε αυτά τα κρίσιμα ερωτήματα και εμείς ασφαλώς θα στηρίξουμε την προσπάθειά τους.


Στις 2 Ιουνίου του 1899 γεννιέται η Λότε Ράινιγκερ\nΗ Λότε Ράινιγκερ ήταν Γερμανίδα σκηνοθέτης και πρωτοπόρα του κινουμένου σχεδίου.\nΥπήρξε το πρώτο άτομο που δημιούργησε ταινία κινουμένων σχεδίων (Οι περιπέτειες του πρίγκιπα Αχμέντ το 1926), καθώς και η πρώτη που χρησιμοποίησε το μουσικό κλιπ, σε μοτίβα που είχε συνθέσει για την ίδια την ταινία ο Βόλφγκανγκ Αμαντέους Μότσαρτ.\nΓεννήθηκε το 1899 σε ένα μικρό προάστιο του Βερολίνου. Επίδραση για την ίδια αποτέλεσε το Κινέζικο θέατρο σκιών και δημιούργησε δικές της φιγούρες. Σταδιακά ήρθε σε επαφή με τον κινηματογράφο και έπειτα από μία διάλεξη του λατρεμένου της ηθοποιού και σκηνοθέτη Πάουλ Βέγκενερ πείστηκε ότι ο κινηματογράφος παρείχε πολλές δυνατότητες για να την κάνει να ασχοληθεί.\nΚατά τη διάρκεια της καριέρας της δημιούργησε περίπου 40 ταινίες, συχνά επηρεασμένες από τα παραμύθια. Τη δεκαετία του 1920 γνωρίστηκε με κορυφαίες μορφές της Γερμανικής τέχνης και διανόησης, όπως ο Μπέρτολτ Μπρεχτ, ο Φριτς Λανγκ, ο Γκέοργκ Βίλχελμ Παμπστ, ο Καρλ Σμιτ, ο Καρλ Τσουκμάγιερ και ο Λάζλο Μόχολι-Νάγκι.


Δήλωση για την Παγκόσμια Ημέρα της Νόσου\nΔευτέρα, 21 Σεπτέμβριος 2020 18:17 | Χρήστος Πετρούλιας | E-MAIL ΕΚΤΥΠΩΣΗ\nΗ 21η Σεπτεμβρίου κάθε έτους έχει ορισθεί ως η Παγκόσμια Ημέρα Νόσου Αλτσχάιμερ (Alzheimer). Σκοπός η ευαισθητοποίηση της κοινής γνώμης για τη νόσο, αλλά και η αφύπνιση και η ενεργοποίηση της Πολιτείας.\nΜε αφορμή την παραπάνω σημαντική ημερομηνία, ο βουλευτής Λακωνίας της ΝΔ κ. Νεοκλής Κρητικός δήλωσε τα εξής: «Ήδη από τον Ιούλιο, σας γνωστοποίησα τον στόχο μου και σας ενημέρωσα για τις ενέργειές μου, προκειμένου ν' αποκτήσει και η Λακωνία μας ένα Κέντρο Ημέρας Αλτσχάιμερ.\nΤο Κέντρο Ημέρας θα 'χει σκοπό την παροχή φροντίδας και θεραπευτικών παρεμβάσεων στους συμπολίτες μας με άνοια, καθώς επίσης κι εκπαίδευση και ψυχολογική υποστήριξη των φροντιστών τους.\nΘα είναι γνώση, εξειδίκευση και παροχή υπηρεσιών στον συνάνθρωπο και στην κοινότητα. Θα είναι ένας χώρος κοινωνικής συνεύρεσης, δημιουργίας κι επικοινωνίας.\nΉδη έχω παραδώσει φάκελο τεκμηρίωσης στους αρμόδιους υπουργούς αλλά και στον Σεβασμιότατο Μητροπολίτη μας, ο οποίος στέκεται αρωγός και συμπαραστάτης στο όλο εγχείρημα.\nΟι προσπάθειες συνεχίζονται κι υπάρχουν βάσιμες ελπίδες ότι θα τελεσφορήσουν.\n“Τίμα το γήρας, ου γαρ έρχεται μόνον”».


Vichy Neovadiol Phytosculpt 50ml | Livy\nΚρέμα Ημέρας για το Λαιμό & το Περίγραμμα ΠροσώπουΣτην εμμηνόπαυση, η πυκνότητα της επιδερμίδας αρχίζει να μειώνεται σημαντικά, και η ζώνη προσώπου-λαιμού είναι αυτή που πλήττεται περισσότερο. Η π …\nH Vichy Neovadiol Phytosculpt προσφέρει μακροπρόθεσμη αποτελεσματικότητα:\n-33% μείωση πτώσης κάτω τμήματος προσώπου\n-25% μείωση χαλάρωσης\n-41% βελτίωση υφής επιδερμίδας\nΔραστικά Συστατικά: Φυτοστερόλη + Σύμπλοκο Αναπλήρωσης\nαπό 36.82€ Κερδίζετε 12.89€\nΗ φυτοστερόλη είναι παγκοσμίως γνωστή για τις ευεργετικές της ιδιότητες για την υγεία και, συγκεκριμένα, για την ιδιότητά της να συμμετέχει στη δραστηριότητα της κυτταρικής μεμβράνης. Για παράδειγμα, στον κλάδο της διατροφής, οι τροφές που είναι πλούσιες σε φυτοστερόλη μειώνουν την κακή χοληστερόλη αντικαθιστώντας την και συμμετέχοντας ενεργά στη δραστηριότητα της κυτταρικής μεμβράνης. Δεύτερον, παρεμποδίζει την κυκλοφορία της χοληστερόλης στο αίμα, μειώνοντας έτσι τον κίνδυνο καρδιακών προβλημάτων. Όταν λαμβάνετε έως 2g σε δύο ή τρεις δόσεις ημερησίως στο πλαίσιο μιας ισορροπημένης διατροφής, η ΦΥΤΟΣΤΕΡΟΛΗ έχει την ιδιότητα να συμβάλλει στη μείωση της κακής χοληστερόλης κατά 10%.\nΗ φυτοστερόλη, ως ένα ισχυρό ενεργό συστατικό φροντίδας της επιδερμίδας, αποκαλύπτει μια πολυκατευθυντική αρχιτεκτονική ινών που εξασφαλίζει τριπλή δράση στην επιδερμίδα. Χάρη σε αυτή την εξειδικευμένη δομή, δρα σε όλες τις στιβάδες: στην επιδερμίδα, στο δερμοεπιδερμιδικό σύνδεσμο και, ταυτόχρονα, αυξάνει το πάχος της επιδερμίδας, μειώνει τις πτυχώσεις του δέρματος και προλαμβάνει την ανισοτροπία.Συμπερασματικά, η επιδερμίδα αναπλάθεται, και η ελαστικότητα βελτιώνεται. Η Φυτοστερόλη εκχυλίζεται μέσω μιας διαδικασίας, στην οποία υδροαλκοολικό υγρό φέρεται σε βρασμό, για να ενεργοποιηθεί ο μοριακός διαχωρισμός της Φυτοστερόλης, των Πολυφαινολών και των Σακχάρων. Εμπνευσμένος από την οργανική χημεία, ο μοριακός διαχωρισμός σε απόλυτα αποστειρωμένες και ασφαλείς συνθήκες διατηρεί την καθαρότητα και την αποτελεσματικότητα του ενεργού συστατικού.\nΣτα προϊόντα φροντίδας της Vichy χρησιμοποιείται Φυτοστερόλη φυσικής προέλευσης που εκχυλίζεται από μόρια του φυτού φτέρης Microsorum Grossum. Το φυτό Microsorum Grossum ξεχωρίζει από την ιδιαίτερη δομή των φύλλων του. Από αυτά ακριβώς τα φύλλα λαμβάνουν οι ερευνητές τη Φυτοστερόλη, ένα ενεργό συστατικό που συσφίγγει και επανασμιλεύει ιδιαιτέρως αποτελεσματικά την επιδερμίδα, χάρη στην ικανότητά του να αποκαθιστά την ελαστίνη στην κυτταρική μεμβράνη της επιδερμίδας.\nΌταν εφαρμόζεται στην επιδερμίδα, η 100% καθαρή Φυτοστερόλη φυσικής προέλευσης ενεργοποιεί μια βιολογική δράση που εξασφαλίζει πολλαπλά οφέλη. Σε βιολογικό επίπεδο, η Φυτοστερόλη διορθώνει τα ορατά συμπτώματα της αποδόμησης των ελαστικών ινών, διεγείρει το δέρμα, για να παράγει νέα επιδερμικά κύτταρα και υπερτριπλασιάζει την ανάπλαση. Βελτιώνει την ποιότητα του επιδερμιδικού φραγμού και συμβάλλει στη διατήρηση της ισορροπίας της επιδερμίδας. Το αποτέλεσμα είναι ότι η επιδερμίδα στο λαιμό και το περίγραμμα του προσώπου συσφίγγονται και λειαίνονται.\nΘερμάνετε την κρέμα με τα χέρια σας και εφαρμόστε σε λαιμό και περίγραμμα προσώπου. Κάντε μασάζ, εφαρμόζοντας κυκλικές και ανοδικές κινήσεις.


Σάββατο 23 Ιανουαρίου 2016: Τοπικές χιονοπτώσεις θα έχουμε στη Χαλκιδική, στις Σποράδες, στην Ανατολική Θεσσαλία, στην Ανατολική Στερεά και στην Εύβοια. Χιονόνερο περιμένουμε στη Βόρεια και Ανατολική Πελοπόννησο, στις Κυκλάδες και στην Κρήτη με παροδικές χιονοπτώσεις στα ορεινά και ημιορεινά τους τμήματα. Οι χιονοπτώσεις θα είναι κατά κανόνα ασθενείς και παροδικές, ωστόσο στα ορεινά και ημιορεινά καθώς και σε πεδινές περιοχές εκτεθειμένες στο Αιγαίο θα παρουσιάσουν διαστήματα μεγαλύτερης διάρκειας και έντασης. Από τις απογευματινές ώρες τα φαινόμενα θα περιοριστούν στην Εύβοια και στην Κρήτη. Ωστόσο το χιόνι έχει φθάσει τους 30 πόντους σε πολλά χωριά της Αργιθέας , της Θεσσαλίας και της Καρδίτσας. Ευτυχώς ο μηχανισμός των δήμων δουλεύει σωστά και δεν έχουμε αποκλεισμούς κατοίκων σε χωριά.\nΚατά περιόδους αυξημένες νεφώσεις με χιονόνερο στα νότια και λίγες ασθενείς κατά κανόνα χιονοπτώσεις κυρίως στα βόρεια, βορειοανατολικά και δυτικά τμήματα του νομού, αλλά και βελτίωση μετά το μεσημέρι, περιμένουμε στην Αττική. Στα βόρεια και δυτικά ορεινά και ημιορεινά οι χιονοπτώσεις ενδέχεται να έχουν μεγαλύτερη ένταση. Η θερμοκρασία θα φτάσει τους 5 βαθμούς Κελσίου, αλλά στα βόρεια θα είναι 2 με 4 βαθμούς χαμηλότερη. Οι άνεμοι θα πνέουν από βορειοανατολικές διευθύνσεις μέτριοι έως ισχυροί 5 με 6 μποφόρ και τοπικά σχεδόν θυελλώδεις 7 μποφόρ.\nΛίγες νεφώσεις κατά περιόδους πυκνότερες κυρίως στα ανατολικά τμήματα του νομού όπου ενδέχεται να χιονίσει πρόσκαιρα, περιμένουμε στη Θεσσαλονίκη. Η θερμοκρασία θα φτάσει στους 3 βαθμούς Κελσίου. Οι άνεμοι στο Θερμαϊκό θα πνέουν βορειοδυτικοί μέτριοι 5 μποφόρ με σταδιακή εξασθένηση.\n*** Η φωτογραφία είναι απο το χωριό Νεράιδα Δολόπων Καρδίτσας\nTags #Ελλάδος #κρύο #πολλά #σημεία #χιονοπτώσεις\nΟλυμπιακός σε... χειμερία νάρκη!


Τι μερίδιο να περιμένει η Ελληνική Αμυντική Βιομηχανία από το εξοπλιστικό "μαμούθ"; - Δούρειος Ίππος\nHome/ΑΜΥΝΤΙΚΗ ΒΙΟΜΗΧΑΝΙΑ/Τι μερίδιο να περιμένει η Ελληνική Αμυντική Βιομηχανία από το εξοπλιστικό “μαμούθ”;\nSavvas Vlassis 18/09/2020\nΤο ΥΠΕΘΑ γνωστοποίησε εχθές την έναρξη διαδικασίας αναβαθμίσεως δείγματος ρουκετών 122 mm στις εγκαταστάσεις των ΕΑΣ στο Λαύριο. Όπως διευκρινίσθηκε το πρόγραμμα αποτελεί σύμπραξη των ΕΑΣ με τη σερβική εταιρεία EDePRO, χωρίς άλλες λεπτομέρειες.\nΌπως αναφέραμε, πρόκειται προφανώς για συμφωνία μεταξύ της ελληνικής και της σερβικής εταιρείας με αντικείμενο την συνεργασία στην ανάληψη μελλοντικής συμβάσεως που θα αναθέσει το ΥΠΕΘΑ (με διαγωνισμό;) προς αναβάθμιση του υπάρχοντος αποθέματος ρουκετών των 122 mm των ΠΕΠ RM70. Χωρίς να έχουν ανακοινωθεί λεπτομέρειες και με βάση την εμπειρία αναλόγων συμβάσεων, αυτό που αντιλαμβάνεται κανείς, είναι ότι η EDePRO θα παράσχει συλλογές (kit) αναβαθμίσεως των ρουκετών του Ελληνικού Στρατού και απλώς, αντί οι εργασίες προσαρμογής τους στις ρουκέτες να γίνουν στην Σερβία, θα υλοποιηθούν στην Ελλάδα. Αυτονόητο.\nΣυνεπώς, δεν πρόκειται κατά τα φαινόμενα για εξασφάλιση κάποιου είδους τεχνολογίας υπέρ των ΕΑΣ, ώστε να υποστηριχθεί πως εντάσσουν στο χαρτοφυλάκιό τους ένα νέο προϊόν που τους ανοίγει τον δρόμο για εξαγωγές. Απλώς για διάστημα μερικών ετών το ΣΕΑ Λαυρίου θα έχει απασχόληση μονταρίσματος για το προσωπικό του.\nΗ πραγματικότητα αυτή, δεν έχει σχέση με τα όσα είπε ο παριστάμενος στην τελετή ΥΦΕΘΑ Αλκιβιάδης Στεφανής: “Η τεχνογνωσία της ανάπτυξης και παραγωγής όπλων φορητού οπλισμού και πυρομαχικών παράλληλα με τον στόχο αναβάθμισης και εκσυγχρονισμού των οπλικών και πυραυλικών συστημάτων επιβεβαιώνουν τις δυνατότητες των Ελληνικών Αμυντικών Συστημάτων και μετατρέπουν την εταιρεία σε θεμελιώδη πολλαπλασιαστή ισχύος της εγχώριας Αμυντικής Βιομηχανίας”.\nΦορητός οπλισμός λοιπόν και πυρομαχικά που μπορούν να συσχετισθούν και με αναβάθμιση υπαρχόντων οπλικών συστημάτων. Όμως σε ποια “τεχνογνωσία ανάπτυξης” προϊόντων αναφερόταν ο ΥΦΕΘΑ; Τα ΕΑΣ δεν έχουν παρουσιάσει δικό τους προϊόν εδώ και χρόνια. Οι συλλογές αναβαθμίσεως της EDePRO που θα έλθουν έτοιμες από την Σερβία και απλώς θα “μονταριστούν” από τους εργαζομένους των ΕΑΣ υπό την επίβλεψη Σέρβων, δεν αποτελούν σε καμμία περίπτωση “ελληνικό προϊόν”. Και φυσικά δεν μπορεί να ισχυρισθεί κανείς ότι επειδή τα ΕΑΣ θα μοντάρουν αρκετές χιλιάδες έτοιμες συλλογές, αποκτούν δι’ αυτού του τρόπου “τεχνογνωσία ανάπτυξης” ρουκετών του είδους. Εάν τα ΕΑΣ πάρουν την έτοιμη συλλογή και την προσαρμόσουν σε μια δικής τους αναπτύξεως ρουκέτα, τότε θα μπορεί να υποστηριχθεί ότι έχουν δικό τους προϊόν. Όμως ούτε μια απλή ρουκέτα δεν έχουν σχεδιάσει.\nΤο παράδειγμα, χρησιμοποιείται για να τονισθεί ότι υπάρχει τεράστια διαφορά μεταξύ λόγων και πράξεων, εάν θέλουμε να μιλάμε με ακρίβεια για ανάπτυξη προϊόντων από την Ελληνική Αμυντική Βιομηχανία και όχι απλώς να δημιουργούμε εντυπώσεις στην κατά κανόνα ανενημέρωτη κοινή γνώμη.\nΤα πράγματα είναι πολύ απλά και τέθηκαν με σαφήνεια από τον πρωθυπουργό μόλις προ ημερών, όταν περιέγραψε την απόφαση ενισχύσεως των Ενόπλων Δυνάμεων με σειρά στοχευμένων εξοπλιστικών προγραμμάτων. Το ύψος των συμβάσεων σε εύλογο βάθος χρόνου, υπολογίζεται σε 10 δισ. ευρώ.\nΠρόκειται για τεράστια επένδυση από κάθε άποψη. Όμως ένα ερώτημα που δεν φαίνεται να έχει απασχολήσει ακόμη, είναι αυτό: από όλο αυτό το τεράστιο πρόγραμμα εξοπλισμών, τί μερίδιο θα εξασφαλίσει η Ελληνική Αμυντική Βιομηχανία διά της εμπλοκής της σε προγράμματα μεταφοράς βιομηχανικού έργου, προσβάσεως σε νέες τεχνολογίες και τεχνογνωσία;\nΗ περίπτωση των 18 μαχητικών Rafale επί παραδείγματι, είναι αντιπροσωπευτική. Σε τι βαθμό φιλοδοξεί να εμπλέξει η κυβέρνηση την Ελληνική Αμυντική Βιομηχανία; Μπορεί να διεκδικήσει με αξιώσεις ανταλλάγματα από μια μη προετοιμασμένη και “άμεση” προμήθεια, που αφορά μάλιστα και μικρό αριθμό αεροσκαφών; Τι ύψους έργο θα “επιστρέψει” στην Ελλάδα από αυτό το πρόγραμμα ύψους 1,5 δισ. ευρώ, κατ’ εκτίμηση;\nΌταν η κυβέρνηση αποφασίζει μια τεράστια επένδυση σε εξοπλισμούς, έχει κάποιο στοιχειώδες σχέδιο με συγκεκριμένη στοχοθεσία κατά στάδια, για δυναμική ανάπτυξη και της Ελληνικής Αμυντικής Βιομηχανίας; Θα αναπτυχθεί τίποτα στην ίδια την χώρα από μυαλά και χέρια Ελλήνων ή οι αρμόδιοι θα επιδοθούν με το εύκολο σπορ της απλής επιλογής προτιμητέων αντιπροσώπων – “επενδυτών” ξένων προϊόντων;\nΠέραν των αντισταθμιστικών από προμήθειες ξένων όπλων, ο άλλος δρόμος για την ανάπτυξη της Ελληνικής Αμυντικής Βιομηχανίας είναι η υποστήριξή της στην Έρευνα & Ανάπτυξη.\nΤα δεδομένα είναι αμείλικτα… υπέρ των κυβερνόντων. Εφόσον τα επόμενα έτη οι εξοπλιστικές δαπάνες αναμένεται να διπλασιασθούν ετησίως και από 500 εκατ. ευρώ περίπου να ανέλθουν σε 1 δισ. ευρώ, αυτό σημαίνει ότι εάν εφαρμοσθεί ο νόμος που προβλέπει αφιέρωση 1% επί των εξοπλιστικών δαπανών για σκοπούς Έρευνας & Ανάπτυξης νέων προϊόντων της Ελληνικής Αμυντικής Βιομηχανίας, 10 εκατ. ευρώ ετησίως θα αφιερώνονται για πραγματικά εθνικό έργο. Παραστατικότερα, επί ετησίου βάσεως μπορούμε να δαπανήσουμε για εξοπλισμούς 990 εκατ. ευρώ και 10 εκατ. ευρώ για χρηματοδότηση αναπτύξεως ελληνικών προγραμμάτων.\nΥπάρχει αντίληψη του τι σημαίνουν 10 εκατ. ευρώ ετησίως διοχετευμένα με διαφάνεια και αξιολόγηση, προς ανάπτυξη ελληνικών αμυντικών προϊόντων; Σε βάθος πενταετίας και δεκαετίας, η φυσιογνωμία της Ελληνικής Αμυντικής Βιομηχανίας θα έχει μεταμορφωθεί. Όχι μόνο μια ολόκληρη σειρά νέων προϊόντων θα έχει εμφανισθεί αλλά θα έχει ξεκινήσει και η διαδικασία της “αποσβέσεως”, εκ της εξασφαλίσεως εξαγωγικών συμβάσεων.\nΘα εφαρμοσθεί ο νόμος;\nΘα αποδειχθεί συντόμως εάν αυτή η κυβέρνηση και οι επόμενες θα μείνουν στα λόγια και θα συνεχίσουν τα παιχνίδια με αντιπροσώπους, σερβίροντας φύκια για μεταξωτές κορδέλες. Θα φανεί εάν υπάρχει η παραμικρή εθνική φλόγα μέσα τους ή είναι απλώς σάπιοι.\nΕΑΣ Ελληνική Αμυντική Βιομηχανία


Η ρήτρα του Τούρκου παραγωγού στον ΣΚΑΙ! Τι ζήτησε για να του δώσει το Survivor 3! - ΤV ΝΕΑ - TV24-MAGAZINE\nΗ ρήτρα του Τούρκου παραγωγού στον ΣΚΑΙ! Τι ζήτησε για να του δώσει το Survivor 3!\nΤV ΝΕΑ 22.04.2018 14:31\nΤα κατάφερε και... του την πέρασαν!\nΕπικυρώθηκε η επέκταση της συνεργασίας του ΣΚΑΙ με την Ατζούν Μίντια και για την προσεχή σεζόν με 5 ριάλιτι και σόου. Το κανάλι του Φαλήρου θα συνεχίσει και του χρόνου να προμηθεύεται το μεγαλύτερο μέρος του ψυχαγωγικού του προγράμματος από τον Τούρκο παραγωγό, που διατηρεί έτσι τον πλήρη έλεγχο του... εναέριου χώρου του ΣΚΑΙ.\nΕιδικά κατά το πρώτο μέρος της σεζόν, ο Ατζούν Ιλιτζαλί θα ελέγχει όλες τις ώρες της μέρας στις οποίες δεν μεταδίδεται ενημερωτικό πρόγραμμα.\nΈτσι τα απογεύματα από τις 13.00 - 20.00 θα γεμίζουν με τα My style rocks και my man can. Παράλληλα στην θα μεταδίδονται τα βραδινά επεισόδια των εν λόγω ριάλιτι, ενώ θα επανέλθουν τα ταλεντ σόου Ελλάδα έχεις ταλέντο και The voice of Greece.\nΔιαβάστε ακόμα: Power of Love: Οι νέες παίκτριες προκαλούν πανικό στο σπίτι! Τα..."καρφώματα" και τα κλάματα! (Βίντεο)


Δάση - Ευρώτας\nΕθνικοί Δρυμοί-Προστασία δασών και βιότοπων\nΟ ΟΙΚΟ.ΣΥ.Λ. πρωτοπορώντας στα θέματα προστασίας της φύσης έχει ενδιαφερθεί, έμπρακτα, για την ίδρυση Ε.Δ. στον κεντρικό Ταΰγετο κι έχει συνεργαστεί για το θέμα αυτό με τον Ε.Ο.Σ. Σπάρτης.\nΘεωρεί πως η Πολιτεία δεν έχει το δικαίωμα να καθυστερήσει κι άλλο την ικανοποίηση του αιτήματος για τον Ε.Δ. Ταϋγέτου, ένα αίτημα που προσυπογράφεται πλέον κι από οικολογικές οργανώσεις πανελλαδικής εμβέλειας όπως είναι η Ελληνική Εταιρεία Προστασίας της Φύσης.\nΟ Σύλλογός μας έχει δημοσιοποιήσει, κατ’ επανάληψιν, εμπεριστατωμένες προτάσεις για τα θέματα δασοπροστασίας κι έχει λάβει μέρος με αρκετά μέλη και φίλους του σε διάφορες δενδροφυτεύσεις.\nΟ ΟΙΚΟ.ΣΥ.Λ. έχει επιδείξει γενικότερο ενδιαφέρον για την προστασία των βιότοπων της Λακωνίας αναγνωρίζοντας την αξία τους για τη διατήρηση της οικολογικής ισορροπίας. Κατά καιρούς έχει κάνει παρεμβάσεις κι έχει καταθέσει προτάσεις για τη διατήρηση των ορεινών, ποτάμιων και θαλάσσιων οικοσυστημάτων.\nΤο πρόβλημα του Ευρώτα ο Σύνδεσμός μας το έχει αντιμετωπίσει με ξεχωριστή ευαισθησία γιατί, πέρα από την οικολογική σπουδαιότητά του ,έχει ιδιαίτερη ιστορική αξία για τον τόπο μας.\nΗ συνεχιζόμενη εξάντληση του υπόγειου υδροφόρου ορίζοντα του ποταμού , από τις αλόγιστες παρόχθιες γεωτρήσεις ,η ρύπανσή του με σκουπίδια και μπάζα, η μόλυνσή του με διάφορα αστικά και βιομηχανικά απόβλητα, από χημικά λιπάσματα και γεωργικά δηλητήρια, η καταπάτηση των παρόχθιων περιοχών του είναι μερικές μόνον από τις πληγές του που πρέπει να αντιμετωπιστούν .\nΜε συνεχείς παρεμβάσεις, ανακοινώσεις και δημοσιεύσεις ο ΟΙΚΟ.ΣΥ.Λ. επιδιώκει την άμεση λήψη μέτρων προστασίας του ποταμού και την ανάδειξή του σε φυσικό πάρκο και ιστορικό μνημείο. Υπενθυμίζουμε πως έχει κατατεθεί ολοκληρωμένη πρόταση προς τη ΔΕΥΑΣ ,το Δήμο Σπάρτης και τους τοπικούς βουλευτές για τη σωτηρία του. Η πρόταση αυτή υποβλήθηκε επισήμως, στις 3/3/1993 και δημοσιεύτηκε στον τοπικό τύπο αλλά και στο περιοδικό ΝΕΑ ΟΙΚΟΛΟΓΙΑ.


ixnos2: Πριν λαλήσει πετεινός «δικαιωνόμαστε».\nΑνοικτό άφησε ο Γιώργος Καρατζαφέρης το ενδεχόμενο να είναι ο ίδιος υποψήφιος για την περιφέρεια Αττικής. Ο πρόεδρος του ΛΑΟΣ, σε συνέντευξη που παραχώρησε στο «ΚΑΝΑΛΙ 1», δήλωσε σχετικά πως εξετάζει «όλες τις περιπτώσεις οι οποίες θα δώσουν πρόσθετη ισχύ, κύρος και σοβαρότητα στο κόμμα», Διαβάστε εδώ τι γράψαμε, και τι του προτείναμε χθες O Καρατζαφέρης προτείνει και θέλει τον Άδωνη για την περιφέρεια Αττικής . .\nΣτα …υπόλοιπα… Μάλλον θα δώσει το χρίσμα στον πρώην νομάρχη Εύβοιας και σύζυγο της βουλευτού του κυρίας ΠΑΠΑΝΔΡΕΟΥ, Νίκο Παπανδρέου, ( άλλη οικογενειοκρατία ) ενώ στην Θεσσαλία θα κατεβάσει ψηφοδέλτιο με το λαμόγιο- αρχιλήσταρχο βουλευτή του ΛΑ.Ο.Σ. Αστέριο Ροντούλη, που άρπαζε τα λεφτά των συνεργατών . Στον ίδιο συνδυασμό ίσως θα μετέχει και ο πρώην βουλευτής της Ν.Δ και κυριολεκτικά άνθρωπος της ΝΤΟΡΑΣ, Γιώργος Γαρουφαλιάς. Στην Ανατολική Μακεδονία ο πρόεδρος του ΛΑ.Ο.Σ. σκέφτεται σοβαρά να στηρίξει την υποψηφιότητα του πρώην βουλευτή του ΠΑΣΟΚ, Παναγιώτη Σγουρίδη, για να τα έχει καλά και με το…. ΠΑΣΟΚ, ενώ στην Κρήτη, στην περίπτωση που κατέβει ο Μαρκογιαννάκης ( πολύ χλωμό το βλέπουμε) θα του δώσει απλόχερα το χρίσμα. Μεγάλο ενδιαφέρον θα έχει αν κατέβει η ίδια η ΝΤΟΡΑ ,τι θα κάνει; θα την στηρίξει απλόχερα;


2 νέα έργα από το Ρέθυμνο προς ένταξη στο Αντώνης Τρίτσης – CityManager – Αυτοδιοίκηση Εργασία Καριέρα\nΔύο νέες προτάσεις υπέβαλε ο Δήμος Αγίου Βασιλείου Ρεθύμνης στο πρόγραμμα «Αντώνης Τρίτσης» που αφορούν στο περιβάλλον, με στόχο την εξοικονόμηση ενέργειας σε συστήματα άντλησης υδάτων και την διαχείριση ανακυκλώσιμων αποβλήτων του δήμου.\nΣύμφωνα με τον δήμαρχο Γιάννη Ταταράκη: «Με την πρώτη πρόταση στοχεύουμε στην αντικατάσταση του πεπαλαιωμένου και ενεργοβόρου εξοπλισμού των αντλητικών συγκροτημάτων ύδρευσης και στην τοποθέτηση συστήματος ευφυούς ελέγχου και διαχείρισης. Η δεύτερη προτεινόμενη πράξη είναι η βέλτιστη και ολοκληρωμένη διαχείριση ανακυκλώσιμων αποβλήτων του δήμου, η ενίσχυση της ανακύκλωσης, καθώς και η εφαρμογή του εγκεκριμένου Τοπικού Σχεδίου Ανακύκλωσης».\nΟι παρεμβάσεις και δράσεις βελτίωσης της διαχείρισης ενέργειας στις υποδομές διαχείρισης υδάτων και λυμάτων του Δήμου Αγίου Βασιλείου έχει προϋπολογισμό 2.682.299,55 ευρώ, ενώ οι Γωνιές Ανακύκλωσης και Διαλογή στην Πηγή είναι προϋπολογισμού 1.068.756,00 ευρώ. Όπως επισήμανε ο κ. Ταταράκης: «Ο δήμος μας έχει ήδη απορροφήσει το πλαφόν των 6.000.000 ευρώ από το πρόγραμμα “Αντώνης Τρίτσης” σύμφωνα με την κατανομή του υπουργείου και οι προτάσεις που υποβάλλαμε είναι πάνω από το συγκεκριμένο πλαφόν. Θεωρούμε όμως ότι θα λάβουμε τις σχετικές εγκρίσεις, καθώς καταθέσαμε εντός των προθεσμιών της πρόσκλησης πλήρεις φακέλους και διαθέτουμε την σχετική ωριμότητα από πλευράς μελετών και εγκρίσεων».\nΤο άρθρο 2 νέα έργα από το Ρέθυμνο προς ένταξη στο Αντώνης Τρίτσης εμφανίστηκε πρώτα στο Ypodomes.com.\nΟι προκηρύξεις που δίνουν δουλειά σε 960 υποψηφίους\nΗ εξουσία λένε πως σε οδηγεί εκτός πραγματικότητας, καβαλώντας το…


Χάρισε 1.000.000 σχολικές τσάντες ο Λέοναρντ! - Basketworld.net\nBasketworld.net > News > ΔΙΕΘΝΗ > NBA > Χάρισε 1.000.000 σχολικές τσάντες ο Λέοναρντ!\nΟ Καουάι Λέοναρντ μοίρασε 1.000.000 σχολικές τσάντες σε μαθητές σχολείων της περιοχής που φοίτησε, δείχνοντας για ακόμη μία φορά το φιλανθρωπικό του πρόσωπο.\n«Ο στόχος μου αυτή τη χρονιά είναι να συνεισφέρω τόσο εντός, όσο και εκτός παρκέ. Έτσι ένιωσα πως πρέπει να αρχίσω την πορεία μου εδώ. Ήταν πολύ σημαντικό να κάνω αυτή την προσφορά στο σχολείο απ’ όπου ξεκίνησα. Το Λος Άντζελες με έχει κάνει ξεχωριστό» δήλωσε στο «Clippers.com» ο superstar των Λος Άντζελες Κλίπερς.